title: Austro-Tatra

text: Wienin toimipiste keskittyi nyt myyntiin ja huoltoon. Huoltotoimintaa varten hankittiin toimitilat Wienin Simmeringistä. Tuohon aikaan Itävaltaan ulkomailta tuotujen ajoneuvojen tullimaksu määräytyi niiden massan mukaan, joten kotimaisuusastetta päätettiin nostaa rakentamalla suurempi osa autoista itse. Vuodesta 1924 lähtien Tatralta toimitettiin autojen alustoja joiden päälle rakennettiin kori Simmeringissä. Itävallassa kootut Tatra T11 -pikkuauto ja sen seuraaja T12 myivät hyvin. Menestys jatkui kun T12:n seuraajan, T57:n kokoaminen alkoi Simmeringissä vuonna 1932.


title: Austro-Tatra

text: Itävallassa päätettiin nostaa ulkomaisten autojen tuontitulleja kotimaisen tuotannon, eli käytännössä Steyrin, tukemiseksi. Vuonna 1935 tullimaksun osuus T57:n hinnasta oli 4 500 šillinkiä nostaen auton kokonaishinnan 11 000 šillinkiin. Hinta oli erittäin kallis tämän kokoluokan autosta, mutta siitä huolimatta Tatra oli Itävallan toiseksi eniten myyty automerkki Steyrin jälkeen. Tatran johto päätti perustaa tytäryrityksen Itävaltaan vahvistaakseen markkina-asemaansa. Vuonna 1936 muodostettiin Austro-Tatra, jonka vähemmistöosakas oli Tatra. Yritys oli suurimmalta osaltaan itävaltalaisomistuksessa. Sopivat toimitilat oli hankittu jo aiemmin entisen huonekalutehtaan konkurssipesältä. Teollisuustilat siirrettiin heinäkuussa 1936 Austro-Tatran nimiin.


title: Austro-Tatra

text: Toimitiloja laajennettiin, henkilöstön määrää lisättiin ja tuotantolaitteisiin investoitiin siten että yritys kykeni valmistamaan myös tarvitsemansa moottorit ja vaihteistot itse. Huhtikuusta 1937 lähtien valmistetut autot olivat jo lähes täysin itävaltalaista tekoa, ja tämän ansiosta autojen myyntihintaa saatiin laskettua 40 %. Suosituimmat T57-muunnelmat olivat sedan ja avoauto. Valikoimassa oli myös kevyt kuorma-automuunnelma, joita valmistettiin vain Simmeringissä. T57:llä oli vahva asema Itävallassa, ja keskusteluja käytiin myös Itävallan liittoarmeijan kanssa sotilassovelluksesta. Hanke kuitenkin keskeytyi Saksan miehitettyä Itävallan maaliskuussa 1938.


title: Austro-Tatra

text: Autojen valmistus määrättiin lopetettavaksi jo huhtikuussa 1938. Tähän mennessä oli ehditty valmistaa 300 täysin itävaltalaista Tatraa. Tehdasalue pilkottiin ja osa alueesta laitteineen vuokrattiin Österreichische Saurerwerke AG:lle sotatarviketuotantoa varten. Muut toimitilat valjastettiin kaluston korjaustoimintaan ja sotatarviketuotantoon. Toisen maailmansodan aikana Saurerin käytössä ollut alue tuhoutui lähes täysin.


title: Austro-Tatra

text: Sodan päätyttyä Simmering jäi Neuvostoliiton miehittämälle vyöhykkeelle. Yrityksellä oli huono maine natsismin pesäkkeenä. Tšekkoslovakialaisen emoyrityksen omistajat oli pidätetty ja itävaltalainen omistajakunta oli karannut länteen. Ehjiksi jääneet koneet ja laitteet joutuivat liittoutuneiden sotasaaliiksi. Tuotanto päätettiin käynnistää uudelleen siitä huolimatta että liikkeelle jouduttiin lähtemään lähes tyhjästä. Tuotanto aloitettiin Tatran varaosien valmistuksella ja kunnostamalla korinrakennus- ja huoltoverstaat. Yritys sai toimeksiannon Porschelta ensimmäisten Gmündissä valmistettujen 356-mallien alumiinikorien valmistamiseksi.


title: Austro-Tatra

text: Tatran pääomistaja, paroni Hans von Ringhoffer oli häädetty Tšekkoslovakiasta sudeettisaksalaisten karkotuksen yhteydessä, ja hän kuoli NKVD:n leirillä vuonna 1946. Itävallan hallitus otti Austro-Tatran ohjaukseensa turvatakseen yrityksen laillisten omistajien oikeudet. Emo-Tatran tehtaat kansallistettiin ja niistä muodostettiin Tatra n.p. ("národní podnik" - kansan omistama). Tällöin Austro-Tatra joutui Tšekkoslovakian kommunistihallinnon ja Tatran alkuperaisen omistajan, Ringhoffer Tatra a.s.:n kiistan välikappaleeksi. Vuonna 1948 yhteys Tatran ja Austro-Tatran välillä lopulta katkesi, ja Tatran edustajaksi Itävallassa nimitettiin paikallinen Škodan maahantuoja.


title: Austro-Tatra

text: Vuonna 1950 Itävallan poliisivoimilta tuli tilaus muutostyöstä, jossa 250 Volkswagen Kuplaa muutettiin neliovisiksi ja yhdeksän kaksiovisiksi avoautoiksi. Yhteistyöneuvotteluja kokoonpanotoiminnasta käytiin Renaultin ja Gutbrodin kanssa, mutta tuloksetta.


title: Austro-Tatra

text: Austro-Tatra jatkoi toimintaansa Peugeotin, Alfa Romeon ja Roverin edustuksen turvin. Yrityksen nimi kuitenkin säilyi vuoteen 1963, jolloin siitä tuli Ringhoffer GmbH. Toiminta loppui vuonna 1980 ja tehtaan paikalla on nykyään Simmeringin ostoskeskus.


title: Ingvar Carlsson (ralliautoilija)

text: Ingvar Carlsson (2. huhtikuuta 1947 Nyköping, Ruotsi – 28. lokakuuta 2009 Nyköping ) oli ruotsalainen ralliautoilija. Hänen paras menestyksensä osui vuodelle 1989, jolloin hän voitti Mazda 323 4WD -autollaan sekä Uuden-Seelannin että Ruotsin MM-rallin. Samana vuonna hän sijoittui kuljettajien MM-sarjassa seitsemänneksi. Jo edellisenä vuonna hän voitti Australian rallin, joka ei kuitenkaan vielä tuolloin ollut MM-osakilpailu. Carlsson aloitti ralliuransa BMW:n ja Mercedesin autoilla ennen kuin hänet palkattiin Mazdan kilpatalliin 1980-luvun puolivälissä. Ingvar Carlsson menehtyi 62 vuoden ikäisenä  nopeasti edenneeseen sairauteen.


title: Lektiini

text: Lektiinit ovat sokeria sitovia glykoproteiineja, joilla on korkea spesifisyys sitomiaan sokereita kohtaan. Niillä on biologinen rooli solujen ja proteiinien tunnistamisessa. Esimerkiksi jotkut virukset käyttävät lektiinejään kiinnittyessään isäntäsolun pintaan infektoidakseen sen. Lektiinejä käytetään hyväksi biokemiassa, solubiologiassa ja immunologiassa. Niitä on käytetty myös diagnostiikassa ja syöpätutkimuksen terapeuttisissa tarkoituksissa.


title: Lektiini

text:
Vaikka lektiinit löydettiin yli sata vuotta sitten kasveista, nyt tiedetään, että niitä on kaikkialla luonnossa. Yleisesti uskotaan, että ensimmäisen kasviperäisen hemagglutiniinin kuvasi ensimmäisenä Peter Hermann Stillmark väitöskirjassaan vuonna 1888 Tarton yliopistossa. Tämä risiiniksi nimetty Stillmarkin risiinikasvista eristämä fytohemagglutiniini oli erittäin myrkyllistä.
Nimen 'lektiini' esitteli W. C. Boyd vuonna 1954 latinan sanan 'valita' pohjalta.


title: Lektiini

text: Ensimmäinen laajasti puhdistettu ja kaupallistettu lektiini oli konkanavaliini A, joka on tällä hetkellä käytetyin lektiini sokeria sisältävien molekyylien ja solurakenteiden karakterisointiin ja puhdistukseen.


title: Lektiini

text: Useimmat lektiinit ovat pohjimmiltaan ei-entsymaattisia vaikutukseltaan ja ei-immunisoivia alkuperältään, mutta monet lektiinit tunnetaan myrkyllisistä vaikutuksistaan. Lektiinejä on luonnossa kaikkialla. Ne voivat sitoutua liukoiseen hiilihydraattiin tai glykoproteiinin tai glykolipidin hiilihydraattirakenteisiin. Ne aiheuttavat tyypillisesti tiettyjen eläinsolujen yhteenkasautumisen ja sakkauttavat glykokonjugaatteja. Lektiineillä on monia eri tehtäviä eläimissä, kasveissa, bakteereissa ja viruksissa. Eläimissä lektiinit osallistuvat muun muassa solujen väliseen tunnistukseen, viestien välitykseen, adheesioprosesseihin ja solunsisäisiin uusien proteiinien kohdistuksiin oikeisiin paikkoihinsa. Tietyt glykosyloituneet proteiinirakenteiset hormonit, tyreotropiini ja luteinisoiva hormoni, kulkeutuvat maksaan hajotettavaksi, kun hepatosyyttien lektiinireseptorit tunnistavat ne.


title: Priest (vuoden 1994 elokuva)

text: Priest (televisioesityksessä käytetty nimeä "Priest – Papin tarina") on Antonia Birdin 1994 ohjaama uskonnollinen draamaelokuva. Brittifilmi kertoo nuoresta roomalaiskatolisesta papista, joka ajautuu hengelliseen kriisiin homoseksuaalisuutensa takia.


title: Warsow

text: Warsow on ilmainen, monelle käyttöjärjestelmälle suunnattu verkkomoninpeli, joka lukeutuu first-person shooter -genreen. Peli julkaistiin ensimmäisen kerran julkiseen levitykseen 8.6.2005, ja sitä kehittää aktiivisesti joukko freelance -ohjelmoijia ja -graafikoita. "Warsow"in lähdekoodi on vapaata, ja sitä levitetään GNU GPL -lisenssin termien mukaisesti. Peli on kehitetty Qfusion -pelimoottorin pohjalle, joka on kehittynyt versio Quake II pelimoottorista. Pelin grafiikan sekä muu median käyttöä ja levittämistä on kuitenkin rajoitettu niin, että oikeus niihin säilyvät sisällön alkuperäisillä tuottajilla. Tämän vuoksi Warsow lukeutuukin freeware peliksi, eikä sitä voida pitää vapaana ohjelmistona.


title: Warsow

text:
Pelin visuaalinen ilme on saanut rutkasti huomiota pelaajien keskuudessa, sillä se eroaa monista muista peleistä kirkkaan, yksinkertaisen ja selkeän graafisen ulkoasunsa ansioista. Tähän ratkaisuun päädyttiin, sillä nopeatempoisessa ja kilpailuhenkisessä pelissä on tärkeää, että visuaalinen ulkoasu on mahdollisimman selkeä.
Olennainen osa Warsowin pelattavuutta on sen vahva painotus liikkumisen taitoon sekä erilaisiin temppuihin, jotka juontavat juurensa Quakeen ja Unreal Tournamentiin. Tämä luo peliin täysin uuden ulottuvuuden, sillä liikkumisesta itsestään on tehty hyvin pitkälle hiottava taito. Warsowissa on myös uniikki, muista peleistä poikkeava lisätehojärjestelmä aseille. Tavallisten ammusten lisäksi pelikentiltä löytyy myös vahvoja ammuksia, jotka lisäävät aseiden tehoa entisestään.


title: Warsow

text: Vaikka Warsow on yhä beta-vaiheessa oleva peli, ovat monet merkittävät esport-järjestöt tunnustaneet sen täysin kykeneväksi kilpapeliksi. Näihin järjestöihin kuuluvat muun muassa Electronic Sports League, ClanBase ja Electronic Sports World Cup. Peliä varten on myös järjestetty lukuisia LAN-turnauksia, kuten Crossfire Devotii Challenge 3.


title: Nikolai Tištšenko

text: Nikolai Ivanovitš Tištšenko (10. joulukuuta 1926 Ljublino, Neuvostoliitto – 10. toukokuuta 1981 Moskova, Neuvostoliitto) oli neuvostoliittolainen jalkapalloilija, pelipaikaltaan puolustaja.


title: Nikolai Tištšenko

text: Tištšenko pelasi vuosina 1951–1958 Moskovan Spartakissa ja voitti Neuvostoliiton mestaruuden neljä kertaa.


title: Nikolai Tištšenko

text: Neuvostoliiton maajoukkueessa Tištšenko pelasi vuosina 1954–1956 12 ottelua ja voitti olymipakultaa 1956 Melbournen olympialaisissa. Olympiakisojen välierissä Bulgariaa vastaan Tištšenkon solisluu katkesi, mutta pelaajavaihdot eivät olleet sallittuja, ja hän joutui pelaamaan ottelun loppuun saakka.


title: Márton Lőrincz

text: Márton Lőrincz (28. lokakuuta 1911 Korond, Unkari – 26. marraskuuta 1969 San Carlos de Bariloche, Argentiina) oli unkarilainen painija ja olympiavoittaja.


title: Márton Lőrincz

text: Lőrincz voitti kultamitalin kreikkalais-roomalaisen tyylin painoluokassa 56 kilogrammaa Berliinin olympialaisissa 1936. EM-kisoista Lőrincz saavutti kultamitalin vapaapainissa 56-kiloisissa vuonna 1934 ja hopeaa vuonna 1935.


title: Márton Lőrincz

text: Lőrincz lopetti uransa Berliinin olympialaisten jälkeen. Hän oli juutalainen ja hänen onnistui paeta Argentiinaan, jossa hän asui kuolemaansa saakka.


title: Ibadilaisuus

text: Ibadilaisuus on islamin suuntaus, jonka edustajia on varsinkin Omanissa ja myös Sansibarissa. Omanin väestöstä 75 prosenttia on ibadiitteja. Se on jo islamin historian varhaisessa vaiheessa, 660-luvulla, syntynyt liike, jonka on sanottu kehittyneen kharijiittien lahkosta. Suuntaus on hyvin vanhoillinen, ja sen piirissä torjutaan kaikki ei-islamilaiset vaikutteet.


title: Ibadilaisuus

text: Omanista ibadilaisuus on levinnyt Sansibarin saarelle, jossa hallitsija on ibadiitti. Sansibarilaisen ibadilaisuuden peruspilari on jihad.


title: Ibadilaisuus

text: Aikoinaan Tadmakkatin keidaskaupunki on ollut ibadiittien valvonnassa. Ibadiitteja ovat olleet myös zanata-berberit. Kawkawin (Gaon) hallitsija oli ibadiitti, mutta ibadiittien vaikutus Kawkawissa heikentyi 900-luvulla ja sunnalaista valta vahvistui. Malin hallitsijoiden tiedetään olleen 1100-luvun puolivälissä ibadiitteja. Vielä 1350-luvulla Malissa on ollut ibadiittiyhteisö.


title: Chickenfoot

text: Chickenfoot on vuonna 2008 perustettu yhdysvaltalainen hard rock-superyhtye, jossa soittavat Van Halenista Sammy Hagar (laulu) ja Michael Anthony (basso), sooloartisti Joe Satriani (kitara) ja Red Hot Chili Peppersin Chad Smith (rummut). Yhtye syntyi lähes sattumalta kun sen tulevat jäsenet Hagar, Anthony ja Smith tapasivat jammailla Hagarin klubilla Meksikossa. Hyvin sujuneen jammailun myötä heillä heräsi ajatus perustaa yhtye. Olihan heillä jo keksittynä nimi Chickenfoot, mutta kitaristi puuttui, joten he ottivat yhteyttä Satrianiin joka suostui kokoonpanoon. Yhtye teki ensimmäisen esiintymisensä Hagarin soolokeikalla Las Vegasissa vuonna 2008.


title: Chickenfoot

text: Yhtyeen kesäkuussa 2009 ilmestynyt debyyttialbumi "Chickenfoot" myi kultaa Yhdysvalloissa, ja se menestyi hyvin Billboard 200 -listalla sijoittuen neljänneksi.


title: Chickenfoot

text: Yhtye on esiintynyt vuoden 2009 Pohjois-Amerikan kiertueen ohella myös Euroopassa.


title: Agent Blue

text: Agent Blue on kasvimyrkky, joka on tunnettu sen käytöstä Yhdysvaltojen ja Vietnamin välisen sodan aikana. Sitä ruiskuttamalla riisipellot ja muut viljelyalustat menevät pilalle, ja tätä kautta Yhdysvallat sai kuihdutettua Vietnamin arvokkaat viljelykasvit. Agent Blue on sekoitus kahta arseenia sisältäviä yhdisteestä, natriumkakodylaattia ja kakodyylihappoa.


title: Agent Blue

text: Koska riisi on erittäin kestävää ja sitä on vaikeaa tuhota tavanomaisten räjähteiden avulla tai polttamalla, sen tuhoamiseen oli keksittävä jokin muu keino. Agent Blue vaikuttaa kasveihin aiheuttamalla kuivumista. Maahan levitettäessä Agent Blue voi tuhota koko pellon ja jättää maan viljelykelvottomaksi vähäksi aikaa.


title: Agent Blue

text: Nykypäivänä ainetta käytetään suuria määriä edelleen nurmikoilla ja kasvien hoidossa kaikkialla Yhdysvalloissa. Sitä ruiskutetaan myös puuvillapelloille, ja se kuivattaa kasvit ennen sadonkorjuuta.


title: Eterna

text: Eterna on brasilialainen power metal -yhtye. Yhtye perustettiin vuonna 1995 nimellä Refúgio, mutta ennen ensimmäisen demon julkaisua nimi vaihdettiin Eternaksi. Yhtye on edelleen aktiivinen. Se on julkaissut viisi studioalbumia ja yhden live-DVD:n.


title: Vanemuine

text: Vanemuine on Tartossa toimiva Viron vanhin vironkielinen teatteri. Sen edeltäjä oli vuonna 1865 perustettu Vanemuise Selts (Vanemuisen Seura), joka järjesti Viron ensimmäiset valtakunnalliset laulujuhlat 1869 ja esitti vuonna 1870 Lydia Koidulan näytelmän "Saaremaa onupoeg" (‘Serkku Saarenmaalta’). Tästä esityksestä lasketaan sekä Vanemuine-teatterin että koko Viron kansallisen teatteritoiminnan alkaneen.


title: Vanemuine

text: Teatteri toimi suomalaisen arkkitehti Armas Lindgrenin suunnittelemassa, 1906 valmistuneessa rakennuksessa. Teatteria laajennettiin 1930-luvun lopulla Arnold Matteusin suunnitelmien mukaan. Se tuhoutui pääosin toisen maailmansodan aikana. Uusi teatterirakennus valmistui 1967.


title: Vanemuine

text: Teatteri on saanut nimensä kansallisromanttisen pseudomytologisen hahmon, Vanemuine-jumalan mukaan.


title: HMS Comet (H00)

text: HMS Comet (viirinumero H00) oli Britannian Kuninkaallisen laivaston C-luokan hävittäjä, joka palveli maailmansotien välillä. Alus myytiin Kanadalle, joka otti sen palvelukseen 15. kesäkuuta 1938 River-luokan aluksena "HMCS Restigouche".


title: HMS Comet (H00)

text: Alus tilattiin 15. heinäkuuta 1930 Portsmouthin telakalta osana vuoden 1929 supistettua laivasto-ohjelmaa.


title: HMS Comet (H00)

text: Alus valmistui 2. kesäkuuta 1932, jonka jälkeen se otettiin laivastopalvelukseen Kotilaivaston 2. Hävittäjälaivueeseen. Alus vaurioitui 21. heinäkuuta törmättyään sisaraluksensa "HMS Crescentin" kanssa Chathamissa. Se siirrettiin 28. heinäkuuta Chathamin telakalle propelleissa havaittujen ongelmien vuoksi.


title: HMS Comet (H00)

text: "HMS Comet" palasi palvelukseen 20. elokuuta. Alus palveli Kotilaivastossa, kunnes se palasi 20. heinäkuuta 1934 Chathamin telakalle huollettavaksi.


title: HMS Comet (H00)

text: "HMS Comet" palasi palvelukseen 3. syyskuuta Kotilaivastoon, kunnes se määrättiin heinäkuussa 1935 Välimeren laivastoon, jonne se siirtyi elokuussa. Alus siirrettiin edelleen Punaiselle merelle seuraamaan Italian laivaston liikkeitä.


title: HMS Comet (H00)

text: "HMS Comet" palveli syyskuusta osana 2. Hävittäjälaivuetta Punaisella merellä. Alus määrättiin palaamaan huhtikuussa 1936 palaamaan kotimaahan, jossa se siirrettiin 23. huhtikuuta Sheernessin telakalle.


title: HMS Comet (H00)

text: "HMS Comet" palasi palvelukseen 29. kesäkuuta. Alus määrättiin heinäkuussa Espanjan rannikolle Biskajanlahdelle valvomaan meriliikennettä.


title: HMS Comet (H00)

text: "HMS Cometin" miehistö supistettiin marraskuussa johtuen aluksen siirtokeskusteluista. Alus määrättiin Välimerelle "HMS Gloriousin" saattajaksi. Se liittyi tukialuksen seuraan 26. joulukuuta.


title: HMS Comet (H00)

text: "HMS Comet" määrättiin huhtikuussa 1937 osallistumaan Yrjö VI:n kruunajaisten kunniaksi järjestettyyn laivastokatselmukseen Spitheadissä. Alus saapui 9. toukokuuta Portmouthiin yhdessä "HMS Gloriousin" kanssa ja se osallistui 20. toukokuuta laivastokatselmukseen.


title: HMS Comet (H00)

text: "HMS Comet" siirrettiin 24. toukokuuta Portsmouthin telakalle, josta se palasi palvelukseen 18. kesäkuuta. Alus liitettiin lentopelastusalukseksi "HMS Gloriousille".


title: HMS Comet (H00)

text: "HMS Comet" siirrettiin 11. heinäkuuta yhdessä "HMS Gloriousin" kanssa Maltalle Välimeren laivastoon, jonne alukset saapuivat 16. heinäkuuta.


title: HMS Comet (H00)

text: "HMS Comet" ja "HMS Glorious" siirrettiin 17. syyskuuta Välimeren laivaston sotaharjoitusten päätyttyä erikoistehtäviin suojaamaan kauppamerenkulkua Italiana laivaston sukellusveneiden liityttyä Espanjan kansalliseen laivastoon.


title: HMS Comet (H00)

text: "HMS Comet" oli 22. syyskuuta laivasto-osaston mukana Oranissa, mistä osasto palasi 18. lokakuuta Maltalle. Alukset palasivat 30. lokakuuta Chathamiin.


title: HMS Comet (H00)

text: "HMS Comet" purjehti "HMS Gloriousin" kanssa Maltalle, jonne alukset saapuivat 24. tammikuuta 1938. Alus määrättiin helmikuussa palaamaan kotimaahan, jossa se poistettaisiin palveluksesta. Alus purjehti Chathamiin, jossa se siirrettiin 26. helmikuuta telakalle huollettavaksi siirtoa varten.


title: HMS Comet (H00)

text: "HMS Comet" siirrettiin Kanadan laivastolle 15. maaliskuuta nimellä "HMCS Restigouche".


title: HMS Crescent (H48)

text: HMS Crescent (viirinumero H48) oli Britannian Kuninkaallisen laivaston C-luokan hävittäjä, joka palveli maailmansotien välillä. Alus myytiin Kanadalle, joka otti sen palvelukseen 17. helmikuuta 1937 River-luokan aluksena "HMCS Fraser".


title: HMS Crescent (H48)

text: Alus tilattiin 9. heinäkuuta 1930 Vickers-Armstrongin Barrowin telakalta osana vuoden 1930 supistettua laivasto-ohjelmaa.Aluksen köli laskettiin telakkanumerolla 668 1. joulukuuta ja se kastettiin 29. syyskuuta 1931 "HMS Crescentiksi" vesillelaskettaessa.


title: HMS Crescent (H48)

text: "HMS Crescent" oli palvelukseen otettaessa koealuksena testattaessa "Seaglis" -tyyppisiä potkureita, jotka olivat käytössä Italian laivaston aluksissa. Potkureissa ei havaittu merkittävää eroa käytössä olleisiin Amiraliteetin potkureihin.


title: HMS Crescent (H48)

text: "HMS Crescentin" saatua koeajot loppuun se liitettiin Kotilaivaston 2. Hävittäjälaivueeseen. Alus palveli 1934 Länsi-Intiassa.


title: HMS Crescent (H48)

text: "HMS Crescenet" määrättiin Välimeren laivastoon ja edelleen Punaiselle merelle valvomaan meriliikennettä Italian hyökättyä Etiopiaan.


title: HMS Crescent (H48)

text: "HMS Crescentin" palattua kotimaahan se siirrettiin reserviin. Alus sijoitettiin Chathamiin reserviläisten koululaivaksi.


title: HMS Crescent (H48)

text: "HMS Crescent" siirrettiin 17. helmikuuta 1937 Chathamissa Kanadan laivastolle nimellä "HMCS Fraser". Alus saapui 3. toukokuuta 1937 Esquimaltiin.


title: HMS Crusader (H60)

text: HMS Crusader (viirinumero H60) oli Britannian Kuninkaallisen laivaston C-luokan hävittäjä, joka palveli maailmansotien välillä. Alus myytiin Kanadalle, joka otti sen palvelukseen 15. kesäkuuta 1938 River-luokan aluksena "HMCS Ottawa".


title: HMS Crusader (H60)

text: Alus tilattiin 15. heinäkuuta 1930 Portsmouthin telakalta osana vuoden 1930 supistettua laivasto-ohjelmaa. Sen köli laskettiin 12. syyskuuta 1930 ja alus laskettiin vesille 30. syyskuuta 1931. Alus otettiin laivastopalvelukseen 15. kesäkuuta 1932.


title: HMS Crusader (H60)

text: "HMS Crusader" valmistui telakalta 2. toukokuuta 1932, jonka jälkeen se siirrettiin koeajoihin. Vastaanottotestit läpäistyään alus otettiin palveluskäyttöön 15. kesäkuuta. Alus liitettiin Kotilaivaston 2. hävittäjälaivueeseen, jonka mukana se oli seuraavat vuodet koulutuksessa osallistuen sekä laivueen että laivaston harjoituksiin.


title: HMS Crusader (H60)

text: Alus siirrettiin 30. heinäkuuta 1934 Portsmouthin telakalle, josta se palasi 4. syyskuuta palvelukseen. Alus jatkoi tämän jälkeen laivueensa mukana normaalia laivastopalvelusta Kotilaivastossa. Se määrättiin heinäkuussa 1935 laivueen mukana siirtymään Välimeren laivastoon Italian hyökättyä Etiopiaan. Alus siirtyi elokuussa Aleksandriaan, josta se siirtyi edelleen Punaisellemerelle valvomaan Italian laivaston liikkeitä. Alus viipyi laivueen mukana Punaisellamerellä aina maaliskuuhun 1936.


title: HMS Crusader (H60)

text: "HMS Crusader" otettiin 27. huhtikuuta telakalle huollettavaksi, mistä alus palasi palvelukseen 30. toukokuuta. Alus palveli kotivesillä, kunnes se vielä heinäkuun aikana määrättiin osallistumaan Espanjan rannikon partiointiin. Alus aloitti elokuussa partioinnin Biskajanlahdella. Alus myös evakuoi pakolaisia Espanjan satamista. Se palasi kuukauden lopulla kotimaahan lepoon. Alus avusti syyskuussa taistelulaiva "HMS Royal Oakin" koeajoja.


title: HMS Crusader (H60)

text: Alus määrättiin joulukuussa lentotoiminnan varmistusalukseksi lentotukialus "HMS Courageousille", missä tehtävässä alus palveli aina maaliskuun 1937 lopulle saakka. Alus siirrettiin 30. maaliskuuta huollettavaksi Portsmouthin telakalle, mistä se palasi 27. huhtikuuta. "HMS Crusader" määrättiin toukokuussa osallistumaan kuningas Yrjö VI kruunajaisten yhteydessä pidettyyn laivastokatselmukseen Spitheadissä. Alus otti osaa 27. toukokuuta katselmukseen yhdessä 141 muun aluksen kanssa. Katselmuksen jälkeen alus jatkoi "HMS Courageousin" lennonvarmistustehtävässä huhtikuuhun 1938 saakka, vaikka tieto siirrosta Kanadan laivastolle julkistettiin tammikuussa.


title: HMS Crusader (H60)

text: "HMS Crusader" siirrettiin 28. huhtikuuta huollettavaksi Sheernessin telakalle, jossa se valmisteltiin siirtoa varten. Alus otettiin palvelukseen 15. kesäkuuta Kanadan laivastossa nimellä "HMCS Ottawa" sen ollessa edelleen huollettavana.


title: Pelimiehet (sarjakuva)

text: Pelimiehet on Mika Malmin piirtämä sarjakuva. Se on muodoltaan yhden rivin strippi ja ilmestyy sanomalehdissä. Sitä on julkaistu vuodesta 2004 eteenpäin mustavalkoisena ja värillisenä.


title: HMS Cygnet

text: HMS Cygnet (viirinumero H83) oli Britannian Kuninkaallisen laivaston C-luokan hävittäjä, joka palveli maailmansotien välillä. Alus myytiin Kanadalle, joka otti sen palvelukseen 17. helmikuuta 1937 River-luokan aluksena "HMCS St. Laurent".


title: HMS Cygnet

text: Alus tilattiin 9. heinäkuuta 1930 Vickers-Armstrongin Barrowin telakalta osana vuoden 1930 supistettua laivasto-ohjelmaa.


title: HMS Cygnet

text: "HMS Cygnetin" valmistuttua 1. huhtikuuta 1932 sitä käytettiin propellien testaamiseen. Aluksella testattiin uuden Aerofoil-propellin eroa aiemmin käytössä olleeseen Amiraliteetin malliin. Amiraliteetin malli osoittautui testeissä tehokkaammaksi.


title: HMS Cygnet

text: "HMS Gygnet" liitettiin Kotilaivaston 2. Hävittäjälaivueeseen ja se palveli tilapäisesti Länsi-Intian saaristossa. Alus siirrettiin 1935 Punaiselle merelle Italian hyökättyä Etiopiaan.


title: HMS Cygnet

text: "HMS Cygnetin" palattua kuusi kuukautta myöhemmin kotimaahan se palveli Biskajan lahdella saarronvalvontatehtävissä. Alus korvattiin laivuepalveluksessa vasta valmistuneella "HMS Hunterilla", minkä jälkeen se sijoitettiin 30. syyskuuta 1936 Noren reserviin.


title: HMS Cygnet

text: Alus siirrettiin Kanadan laivastolle, joka otti sen palvelukseen huollon jälkeen 17. helmikuuta 1937 Chathamissa nimellä "HMCS St. Laurent".


title: Mika Malm

text: Mika Malm (s. 1981 Turku) on sarjakuvapiirtäjä, jonka ensimmäinen sarjakuva Pelimiehet löysi tiensä lehtien palstoille vuonna 2005. Sarjakuvan tekemistä ennen piirtäjä keskittyi pakinoiden kuvittamiseen sekä muiden yksittäisten huumorikuvien piirtämiseen.


title: Klooririkkihappo

text: Klooririkkihappo eli kloorisulfonihappo (HSOCl) on rikkihapon kloorijohdannainen, jossa yksi rikkihapon hydroksiryhmistä on korvautunut klooriatomilla. Yhdistettä käytetään muun muassa orgaanisen kemian synteeseissä ja kuivausaineena.


title: Klooririkkihappo

text: Ensimmäisen kerran klooririkkihappoa valmisti Alexander William Williamson vuonna 1854. Hän valmisti klooririkkihappoa fosforipentakloridin ja rikkihapon välisellä reaktiolla. Lisäksi reaktiossa syntyy fosforyylikloridia ja vetykloridia. Nykyään tätä menetelmää käytetään lähinnä laboratorioissa.


title: Klooririkkihappo

text: Nykyään klooririkkihappoa valmistetaan kuivan, kaasumaisen vetykloridin ja rikkitrioksidikaasun välisellä reaktiolla.


title: Klooririkkihappo

text: Klooririkkihappoa voidaan valmistaa myös johtamalla fosforitrikloridia, klooria, tionyylikloridia tai dirikkidikloridia niin kutsuttuun savuavaan rikkihappoon tai johtamalla klooria ja rikkidioksidia jääetikkaan.


title: Klooririkkihappo

text: Huoneenlämpötilassa klooririkkihappo on kellertävää tai kirkasta öljymäistä nestettä, jolla on pistävä ominaishaju. Kosteassa ilmassa yhdisteestä nousee syövyttäviä huuruja. Klooririkkihappo on hyvin voimakkaasti hapan ja voimakkaasti syövyttävä sekä hapettava aine. Klooririkkihappo liukenee kloorattuihin orgaanisiin liuottimiin kuten kloroformiin, dikloorimetaaniin, 1,1,2,2-tetrakloorietaaniin. Lisäksi se liukenee rikkidioksidiin, sulfuryylikloridiin, etikkahappooon, trifluorietikkahappoon ja nitrobentseeniin. Veden kanssa klooririkkihappo reagoi hyvin voimakkaasti ja hajoaa vetykloridiksi ja rikkihapoksi.


title: Klooririkkihappo

text: Kuumennettaessa 170 °C klooririkkihappoa alkaa hajoamaan sulfuryylikloridiksi ja rikkihapoksi. Hajoaminen on tasapainoreaktio. Kuumennettaessa yli 190 °C yhdiste hajoaa kloorikaasuksi, rikkidioksidiksi ja rikkihapoksi.


title: Klooririkkihappo

text: Klooririkkihappo liuottaa monia alkuaineita. Arseeni tai antimoni liukenevat yhdisteeseen, jolloin muodostuu arseenitrikloridia tai antimonitrikloridia. Tina liukenee muodostaen tinatetrakloridia. Telluuri liukenee muodostaen Te ja Te-kationeita ja seleenin liuetessa syntyy Se- ja Se-kationeita.


title: Klooririkkihappo

text: Klooririkkihappo reagoi voimakkaasti nitraatti-ionien ja typen oksidien kanssa, jolloin muodostuu typpidioksidia tai nitrosyylikationeita. Kromaattien ja vanadaattien kanssa se reagoi muodostaen kompleksisia yhdisteitä, kuten [CrO(SOCl)]


title: Klooririkkihappo

text: Erityisesti klooririkkihappoa käytetään orgaanisten yhdisteiden sulfonoimiseen eli sulfonihappojen valmistukseen. Lisäksi amiineista voidaan valmistaa sulfamiinihapon orgaanisia johdannaisia. Karboksyylihappoanhydridien kanssa aine reagoi muodostaen hyvällä saannolla asyyliklorideja eli happoklorideja.


title: Klooririkkihappo

text: Klooririkkihappoa käytetään valmistettaessa useita orgaanisia yhdisteitä kuten lääkkeitä, väriaineita, rikkaruoho- ja hyönteismyrkkyjä, polymeerejä, räjähdysaineita ja makeutusaineita. Klooririkkihappoa käytetään muun muassa sulfonamidilääkkeiden, sakkariinin ja syklamaatin ja tioindigo-väriaineiden synteeseissä.


title: Klooririkkihappo

text: Klooririkkihappo on hyvin vahvasti syövyttävä aine. Aine syövyttää voimakkaasti joutuessaan kosketuksiin ihon tai silmien kanssa sekä nieltynä ja hengitettynä. Lisäksi aine voi nieltynä aiheuttaa huonovointisuutta ja tajuttomuuden. Yhdisteen hengittäminen voi aiheuttaa keuhkopöhön.


title: Blokkisiirto

text: Blokkisiirroksi nimitetään yhdistettyä sydämen- ja keuhkonsiirtoa. Maailman ensimmäinen sydänkeuhkosiirto tehtiin 9. maaliskuuta 1981. Suomen ensimmäinen blokkisiirto tehtiin vuonna 1988. Vuonna 2006 Suomessa tehtiin yksi ja vuonna 2007 neljä blokkisiirtoa.


title: Blokkisiirto

text: Britannian National Health Servicen mukaan vuoden kuluttua blokkisiirrosta on elossa 85 % potilaista. Keskeisiä blokkisiirron aiheita ovat synnynnäiset viat ja keuhkoverenpainetauti.


title: Nennius

text: Nennius oli 800-luvulla elänyt walesilainen munkki ja historioitsija, jota pidetään "Historia Brittonum" -teoksen kirjoittajana. Teos on Englannin ja Walesin varhaishistorian tutkimuksen keskeinen lähde. Se on yksi varhaisimpia tunnettuja tekstejä, jossa mainitaan kuningas Arthur, ja luetellaan 12 hänen voittamaansa taistelua. Siinä kerrotaan myös saksien tunkeutumisesta Englantiin 600-luvulla.


title: Nennius

text: "Historia Brittonumista" on säilynyt nykypäiviin 35 käsikirjoituskopiota, joista vanhimmat ovat 900-luvun alkupuolelta. Nenniuksen arvellaan kirjoittaneen alkuperäisen teoksen joskus vuosien 796 ja 830 välisenä aikana. Toisaalta on myös mahdollista, että hän vain muokkasi uusiksi jonkun muun tekemän vielä varhaisemman työn. Nenniuksesta itsestään ei tiedetä paljoa, paitsi että "Historia Brittonumin" esipuheessa hän kertoo olleensa vuonna 809 kuolleen piispa Elvoduguksen oppilas.


title: Älymystö (yhtye)

text: Älymystö on vuonna 2002 perustettu noise-, ambient-, industrial- ja trip-hop-tyylisuuntia yhdistelevä helsinkiläis-tamperelainen kokeilevan musiikin yhtye. Yhtye on julkaissut albumin "Atomgrad" vuonna 2005.


title: Älymystö (yhtye)

text: Älymystön perustivat vuonna 2002 Ilmari Haapanen ja Timo Vuorensola. Ensimmäisten nauhoitusten jälkeen hankkeeseen tulivat mukaan myös Janos Honkonen ja Risto Paalanen, jotka täydensivät Haapasen sävellyksiä thereminillä ja kitaralla. Tällä kokoonpanolla nauhoitettiin Älymystön ensimmäinen omakustannejulkaisu "Demonstration Fall 2003" (2003) ja Neuroscanin julkaisema EP "Ontto Seurakunta" (2004).


title: Älymystö (yhtye)

text: Perustamisensa jälkeen Älymystö teki useita esiintymisiä Suomessa, Venäjällä ja Baltiassa , minkä lisäksi sen jäsenet järjestivät industrial- ja noise-musiikkiin painottunutta Vainohulluus-klubia. Tässä vaiheessa yhtyeeseen liittyivät myös sellisti Laura Savisalo sekä muun muassa Farmakonissa vaikuttanut laulaja ja basisti Marko Eskola.


title: Älymystö (yhtye)

text: Älymystön ensimmäinen pitkäsoitto "Atomgrad" julkaistiin vuonna 2005. Levy sai nimensä Neuvostoliiton kylmän sodan aikana perustamista suljetuista kaupungeista, jotka keskittyivät ydinaseiden valmistamiseen. Levyn ensimmäinen raita, "Tomsk-7", viittaa nykyisin Severskinä tunnetussa kaupungissa tapahtuneeseen tuhoisaan ydinonnettomuuteen.


title: Älymystö (yhtye)

text: Vuonna 2008 Helsingin City-lehti valitsi Älymystön "Kaupungin parhaaksi meteliksi".


title: Älymystö (yhtye)

text: Älymystön musiikkia on julkaistu Creative Commonsin Attribution-Noncommercial-No Derivative Works 3.0 Unported -lisenssillä, jonka on tarkoitus mahdollistaa materiaalin ei-kaupallinen kopiointi ja levittäminen. Yhtye on julkaissut "Atomgrad"-albuminsa virallisesti torrent-levitykseen.


title: TUL:n pesäpallomestaruus 1930

text: Työväen Urheiluliitto ratkaisi miesten pesäpallomestaruuden ensimmäisen kerran vuonna 1930. TUL:n seurat jatkoivat pitkäpallon pelaamista huomattavasti muita pidempään, mutta 1920-luvun kuluessa nekin pikkuhiljaa omaksuivat pesäpallon. Ensimmäisen TUL:n mestaruuden voitti Helsingin Kullervo.


title: TUL:n pesäpallomestaruus 1930

text:
pelattiin Lohjalla 30.5.
Porin Pyrintö oli ilmoittautunut, mutta ei osallistunut karsintaan.


title: TUL:n pesäpallomestaruus 1930

text: Pelattiin 31.8. KotkassaTalikkalan Toverit oli ilmoittautunut, mutta ei osallistunut karsintaan.


title: TUL:n pesäpallomestaruus 1930

text: 6. - 7.9. Helsingissä


title: Björn Strid

text: Björn Strid (s. 10. syyskuuta 1978) on ruotsalaisen Soilworkin laulaja, joka on kitaristi Peter Wichersin ohella yhtyeen ainoa alkuperäisjäsen. Strid tunnetaan myös lempinimellä "Speed". Hän laulaa myös Disarmonia Mundi nimisen yhtyeen Mind Tricks -albumilla kahden muun laulajan kanssa.


title: Vääksyn rullarata

text: Vääksyn rullarata oli Asikkalassa Vääksynharjun kannaksella Vesijärven kanavan länsipuolella sijainnut tukkiensiirtorata, joka oli käytössä vuosina 1877–1898.


title: Vääksyn rullarata

text: Rataa käyttivät vuonna 1870 perustettu Lahden saha ja vuonna 1874 perustettu Vesijärven saha. Sahat kuljettivat aluksi tukkinsa viereisen vuonna 1871 valmistuneen Vesijärven kanavan kautta nippu-uittona tai erikoisrakenteisissa proomuissa. Koska tämä oli hidasta ja aiheutti lisäkustannuksia, päättivät sahat rakentaa kanavan viereen rullaradan. Esikuvina olivat Tampereella Pispalanharjun yli vuosina 1869 ja 1875 rakennetut vastaavanlaiset siirtolaitteet.


title: Vääksyn rullarata

text: Rullarata rakennettiin talvella 1877 ja sen rakennutti Vesijärven sahan omistanut August Fellman. Tukit nostettiin Päijänteen rannasta 12 hevosvoiman höyrykoneen vetämien kettinkien avulla 400 metrin matkan Vääksynharjun laelle, jossa sijaitsi myös radan tiilinen konehuone. Täältä tukit laskivat painovoimalla rullarataa pitkin alas Vesijärven rantaan, jossa ne koottiin hinattavaksi lautaksi. Tällä osuudella sijaitsi myös kaksi puusiltaa, joita pitkin harjulla kulkevat maantiet ylittivät radan. Radalla voitiin kuljettaa 300-1 000 tukkia vuorokaudessa; määrä riippui tukkien koosta.


title: Vääksyn rullarata

text: Rullarata oli käytössä vuoteen 1898 saakka, joskin sen käyttö vaihteli saha-alan suhdanteiden mukana ja rullarata oli välillä pysähdyksissäkin joitakin vuosia. Vääksyn rullarata purettiin vuonna 1905 ja nykyisin siitä muistuttavat vain kadunnimet "Rillitie" ja "Rullatie".


title: Harajuku Dance Rock

text: Harajuku Dance Rock on Antic Cafen vuonna 2009 julkaisema EP. Pakettiin kuuluu seitsemän kappaletta sisältävä cd-levy, sekä kolme musiikkivideota sisältävä dvd-levy.


title: Suosiolahja

text: Suosiolahja on perittävän elinaikanaan antama lahja, jolla hän haluaa suosia lahjan saajaa rintaperillisen tai rintaperillisten vahingoksi. Tällainen lahja tai lahjanluonteinen etuus otetaan huomioon laskettaessa lakiosaa. Lahja arvioidaan suosiolahjaksi sen määrän ja lahjanluonteisuuden perusteella. Arvioinnin pohjaksi ei tarvita näyttöä perittävän aikomuksesta suosia lahjan saajaa. Perintökaaressa (40/1965, 7:3) ei ole määrätty ajankohdalle takarajaa, milloin rintaperillisen lakiosan voidaan katsoa tulleen loukatuksi. Oikeuskäytännössä suosiolahjana on pidetty 5–8 vuotta ennen perittävän kuolemaa annettuja suurehkoja lahjoja. Tätä vanhempien lahjojen tulkitseminen suosiolahjaksi edellyttää jotain näyttöä suosimistarkoituksesta.


title: Suosiolahja

text: Suosiolahja on yleisin lakiosavaatimusten peruste, sillä sen laskeminen jäämistön säästöön on tehokkain lakiosasuojan tyyppi. Suosiolahjaksi katsotaan kuitenkin vain rintaperilliselle tai ottolapselle tai näiden puolisolle annettua lahjaa, joka vaikuttaa tasaukseen. Jos kyseessä on muu lahjansaaja, sovelletaan testamenttiin rinnastettavaa lahjaa koskevaa tasaussääntöä, joka on merkittävästi tehottomampi kuin suosiolahja. Suosiolahjan vastakohta on ennakkoperintö. Lahjan suosiotarkoituksen mitätöi ennakkoperintöolettama, joka rakentuu sille, ettei ennakon saajaa haluta suosia. Suosiolahjan oikeusvaikutuksia voidaan pitää suomalaisen lakiosajärjestelmän toimivuuden takeena.


title: Essure

text: Essure on sterilisaatiomenetelmä, jossa naisen munanjohtimiin asetetaan kohdun tähystyksessä pienet, pehmeät ja joustavat mikroimplantit, jotka sisältävät muun muassa PET-kuituja, teflonia, butadiinia ja nikkeliä. Kolmen kuukauden sisällä kehon luonnolliset mekanismit muodostavat implanttien ympärille sidekudosta, joka tukkii munanjohtimet ja estää siittiöiden pääsyn munasoluun. Essure-toimenpide ei vaadi leikkausta eikä nukutusta. American College of of Obstetricians and Gynecologists on todennut, että Essure-menetelmä tarjoaa mini-invasiivisen ja laparoskooppista (kirurgista) sterilisaatiota turvallisemman tavan pysyvään ehkäisyyn. Kirurgisessa sterisaatiossa kuolemaan johtavien komplikaatioiden määräksi on arvioitu 1-2/100.000 toimenpidettä . Sterilisaatioimplantin asentaa menetelmään koulutettu gynekologi poliklinikalla keskimäärin puolessa tunnissa. Menetelmä ei vaadi pitkiä sairauspoissaoloja, vaan potilas pääsee yleensä normaaliin arkirytmiin yhden vuorokauden sisällä. Toimenpiteen jälkeen munajohtimien tukkeutuminen tapahtuu kolmessa kuukaudessa, minkä ajan käytössä tulee olla joku muu luotettava ehkäisymenetelmä. Implanttien paikallaanolo varmistetaan ultraäänitutkimuksella kolmen kuukauden kuluttua toimenpiteestä.


title: Essure

text: Toimenpide tekee onnistuessaan naisesta pysyvästi steriilin, mutta kuukautisten pitäisi jatkua normaaliin tapaan. Koska sterilisaatioimplantit eivät sisällä hormoneja, munasarjat jatkavat munasolujen tuottamista toimenpiteen jälkeen. Munasolut eivät pääse enää kohtuun, vaan hajoavat ja imeytyvät elimistöön luonnostaan. Katsausartikkelin mukaan tahaton munatorven tai kohdun lävistyminen toimenpiteen yhteydessä tapahtuu 1,1 %:ssa. Toimenpiteen tekijän kokemus vaikuttaa lävistymisriskiin, ja asianmukainen koulutus onkin ehdottoman tärkeää. Ehkäisymenetelmänä Essure-sterilisaatio on yleensä hyvin siedetty Kanadalaisen tutkimuksen mukaan implantin asetuksen jälkeen 2,7 %:lla naisista esiintyi aiemmin ilmentymättömiä alavatsakipuja. 0,5 %:lla nämä liittyivät implattien siirtymiseen pois paikoiltaan. Espanjalaisen kohorttitutkimuksen mukaan, jossa kerättiin yli 4200 naisen tiedot, 0,16 %:lla ilmeni asetuksen jälkeen kroonisia alavatsakipuja. Pienemmän (458 naista) retrospektiivisen kohorttitutkimuksen mukaan akuuttia kipua asetuksen jälkeen raportoi 8,1 % naisista. Kipu kuitenkin hävisi puolella naisista kolmen kuukauden sisällä. Essuren asetuksen jälkeisiä kipuja ilmeni todennäköisemmin, mikäli naisella oli entuudestaan joku krooninen kiputila (pikkulantion tai alaselän kiputila, päänsärky tai fibromyalgia) (kroonisten kipujen OR, 6.15; 95% CI, 2.10-18.10). Osa koetuista sivuvaikutuksista saattaa olla aiemman - etenkin hormonaalisen - ehkäisyn lopettamiseen liittyviä; tällaisia ovat esimerkiksi aiempaa runsaammat ja kivuliaammat kuukautisvuodot.


title: Essure

text: Nikkelin on epäilty aiheuttavan erilaisia Essure-implanttien asennuksen jälkeisiä oireita. Hollantilaisen tutkimuksen mukaan (169 naista) nikkeliallergian yleisyys ei kuitenkaan lisääntynyt implanttien asennuksen jälkeen. Myöskään valmiiksi nikkeliallergisten ihoreaktiot nikkelille eivät voimistuneet asennuksen jälkeen. Kanadalaisen MAUDE-rekisterin tietojen mukaan nikkelin aiheuttamat allergiset reaktiot implanttien asennuksen jälkeen ovat hyvin harvinaisia, esiintyen n. 0,01 %:lla käyttäjistä. Nikkeliallergiselle Essure-menetelmä ei kuitenkaan liene otollinen. Rekisterin perusteella tavallisimmat ilmoitetut toimenpiteen haittavaikutukset olivat kipu, asennuskatetrin toimintahäiriö, perforaatio, ei-toivottu raskaus (joista n. puolet kohdunulkoisia), poikkeava vuoto tai implantin väärä sijainti. Ei-toivotut raskaudet ovat tavallisimpia vuoden sisällä asetuksesta, ja suuri osa on liittynyt 3 kk:n varoajan ehkäisyn laiminlyömiseen. Mikäli oireiden epäillään johtuvan implanteista, ne voidaan poistaa joko kohdun tai vatsaontelon tähystyksessä, jolloin kipu- ja allergiaoireet häviävät. Hedelmällisyyttä toimenpide ei kuitenkaan palauta.


title: Essure

text: Vuodesta 2013 Essure-implanttien sivuvaikutuksista on alettu kohista sosiaalisessa mediassa, minkä jälkeen haittavaikutusilmoitukset lisääntyivät moninkertaisesti. Onkin epäilty, että osa haittavaikutusilmoituksista on saanut pontta median antaman huomiosta, eikä varsinaisesti kerro implanttien turvallisuudesta. Randomisoitujen tutkimusten puutteen takia Yhdysvaltain terveysvirasto FDA on aloittanut uuden seurantatutkimuksen liittyen sivuvaikutuksiin ja menetelmän tehoon, tehostanut implanttien sekä mahdollisten haittavaikutusten rekisteröintiä sekä lisännyt potilaiden ja lääkärien informointia mahdollisista haittavaikutuksista. Hyvä potilasinformaatio menetelmän vasta-aiheista onkin tarpeen. Suomessakin toimineet ryhmät ovat käyneet voimakasta kampanjaa Essure-sterilisaatiota vastaan. Vähentyneen kysynnän takia Bayer veti Essuren pois Suomen markkinoilta kesäkuussa 2017 ja syksyllä 2017 sen myynti lopetettiin kaikkialla muualla paitsi Yhdysvalloissa.


title: Essure

text: Kesällä 2018 Bayer ilmoitti vetävänsä Essuren pois myös Yhdysvaltain markkinoilta johtuen vähentyneestä kysynnästä (40 % vuosittainen lasku myynnissä).


title: Essure

text: Netflix on julkaissut lääketieteellisiä komplikaatioita käsittelevän -nimisen dokumenttielokuvan. Dokumentissa lukuisat naiset kertovat Essuren aiheuttamista vakavista komplikaatioista, sekä heidän taistelustaan korruptoitunutta lääketeollisuutta sekä FDA:ta (Food and Drug Administration, Yhdysvaltain elintarvike- ja lääkevirasto) vastaan.


title: Essure

text: Essure-implantteja on käytetty Suomessa vuodesta 2002. Noin puolet Suomessa tehtävistä naisten steriloinneista on viime vuosina tehty Essure-mikroimplanteilla. Suomalaisista rekistereistä kerätyn aineiston mukaan Essure-sterilisaatio on yhtä tehokas kuin laparoskooppinen sterilisaatio Filshien klipsein


title: Essure

text: Essure-mikroimplantti viedään paikoilleen erityislaitteiston avulla. Laitteisto koostuu kädensijasta ja katetrista, jonka kärki sisältää implantin. Mikroimplantti on 4 cm:n pituinen kierrejousi, jonka sisäpuoli on ruostumatonta terästä ja ulompi osa nikkelititaaniyhdistettä. Kertakäyttöisen asettimen sisällä oleva kierrejousi viedään hysteroskoopin (tähystimen) avulla munanjohtimeen. Jousen keskellä olevat polyetyleenikuidut stimuloivat (inflammaatio) munanjohtimien sidekudoksen kasvua ja aiheuttavat munanjohtimien tukkeutumisen noin kolmen kuukauden kuluessa. Samoja materiaaleja on käytetty muun muassa sydän- ja rintaelinkirurgiassa.


title: Essure

text: 1. Essure-toimenpide ei vaadi leikkausta eikä nukutusta. Esilääkityksenä käytetään tulehduskipulääkettä (esim. ibuprofeeni) ja parasetamolia.


title: Essure

text: 2. Gynekologi vie hysteroskoopin (vain 5 mm kapean optisen instrumentin) emättimeen ja sieltä kohtuun. Nestettä, tavallista keittosuolaliuosta, käytetään laajentamaan kohtua, jotta lääkäri näkee munanjohtimien aukot.


title: Essure

text: 3. Tämän jälkeen gynekologi vie mikroimplantin sisältämän Essure-katetrin hysteroskoopin läpi munanjohtimeen.


title: Essure

text: 4. Kun katetri on poistettu, mikroimplantti jää paikoilleen munanjohtimeen. Toimenpide toistetaan toisessa munanjohtimessa.


title: Essure

text: 5. Lyhyen tarkkailuvaiheen jälkeen potilas voi palata normaaliin päivärutiiniin ja työhön.


title: Essure

text: Kolmen seuraavan kuukauden aikana potilaan on käytettävä vaihtoehtoista ehkäisymenetelmää. Tämän jälkeen tehdään ultraäänitutkimus, jotta nähdään ovatko implantit oikeilla paikoillaan ja munanjohtimet tukkeutuneet. Mikäli tutkimuksessa todetaan näin tapahtuneen, muuta ehkäisyä ei enää tarvita. Varjoainekuvaus (hysterosalpingografia, HSG), lantioröntgen tai kaikukuvaus varjoaineella (hysterosalpingosonografia, HSSG) tehdään erityistapauksissa munanjohtimien tukkeutumisen varmistamiseksi.Mikäli epäilee Essure-implanttien haittavaikutuksia, asiasta voi itse ilmoittaa suoraan valmistajalle.


title: Lohjan kaupunginorkesteri

text: Lohjan kaupunginorkesteri on Lohjalla toimiva kunnallinen sinfoniaorkesteri. Orkesteri perustettiin vuonna 1964. Orkesteri tuli vuonna 1971 Lohjan kaupungin ja Lohjan kunnan ylläpidettäväksi, kun Lohjan musiikkiopisto perustettiin. Vuonna 1986 orkesteriin palkattiin ensimmäiset vakinaiset äänenjohtajat, jolloin orkesterista tuli niin sanottu runko-orkesteri ja se alkoi saada harkinnanvaraista valtionapua. Vuodesta 1993 valtionapu on ollut lakisääteistä, mikä merkitsi myös tuen kymmenkertaistumista. Vuonna 1999 orkesterin nimi muuttui Lohjan Orkesterista Lohjan kaupunginorkesteriksi.


title: Lohjan kaupunginorkesteri

text: Orkesterin kokoonpanossa on tilanteesta riippuen 10–60 muusikkoa. Soittajistosta voidaan muodostaa kamariorkesteri, jousikvintetti, puhallinkvintetti, viihde- tai sinfoniaorkesteri. Orkesteri esiintyy myös yhdessä suomalaisten huippukuorojen kanssa. Orkesterin kotisali on 454-paikkainen Laurentius-sali.


title: Katariina Mäkelä

text: Katariina Mäkelä on Jenni Banerjeen esittämä kuvitteellinen hahmo televisiosarjassa "Salatut elämät", jossa hahmo esiintyi vuosina 2009–2014. Hahmoa esitti alkuvuoteen 2014 asti Jasmin Hamid.


title: Katariina Mäkelä

text: Katariina asui Yhdysvalloissa Miika Mäkelän kanssa. Liitto päättyi, kun Sara Polvijärvi uskotteli Katariinalle Miikan pettäneen häntä. Katariina oli tuolloin myös raskaana, mutta päätyi tekemään abortin. Saran kieroilujen selvittyä Katariinalle, hän muutti Miikan perässä Helsinkiin. Katariinan paluu sekoitti Miikan ja hänen silloisen tyttöystävän Jenni Vainion välejä ja suhde päättyi pian. Miikan ja Jennin erottua Katariina ja Miika lähentyivät. Vaellusretkellä Kivikoskella Katariina ja Miika kohtasivat Saran, ja kamppailun seurauksena Katariina työnsi vahingossa Saran sillalta kuolettavasti koskeen. Katariina ja Miika lähentyivät lisää yhteisen salaisuuden myötä.


title: Katariina Mäkelä

text: Syyllisyys Saran tappamisesta ahdisti Katariinaa, eikä hän saanut nukuttua öisin. Miika määräsi Katariinan vastustamisesta huolimatta hänelle rauhoittavia, tietämättä että Katariina oli entinen lääkeaddikti. Lääkeriippuvuus oli aiheuttanut myös Katariinan irtisanomisen losangelesilaisesta sairaalasta, minkä vuoksi hän joutui väärentämään työtodistuksensa päästäkseen suomalaiseen sairaalaan töihin.


title: Katariina Mäkelä

text: Katariinan harrastettua seksiä Niko Vainion kanssa ja Miikan saatua tietää siitä, Miikan ja Katariinan suhde päättyi. Antti Polvijärvi alkoi tutkia siskonsa Saran kuolemaa ja pääsi Katariinan ja Miikan jäljille. Rakkautensa Katariinalle tunnustanut Miika otti vastuun kuolemasta ja pakeni maasta. Myöhemmin Katariina alkoi seurustella Antin kanssa.


title: Katariina Mäkelä

text: Katariinaa alettiin vainota ”"Mä tiedän mitä sä teit"” -viesteillä. Hän epäili viestien lähettäjäksi kuolleeksi luultua Saraa. Katariina palasi Kivikoskelle, jossa hän kuvitteli näkevänsä Saran ja putosi itsekin koskeen. Katariina löytyi, mutta koska hän oli paljastanut Antille tappaneensa Saran, Antti lopetti suhteen. Viestien lähettäksi paljastui Katariina itse ja hänet passitettiin hoitokoti Lintukotoon. Katariina luuli näkevänsä edelleen harhoja nähtyään kuolleeksi luullun Sebastian Vuorelan. Sebastian ei halunnut valekuolemansa paljastuvan ja huumasi Katariinan lääkkeillä. Koska Katariinan uskottiin edelleen näkevän näkyjä, hänelle aiottiin antaa sähköhoitoa. Sergei Kuula paljasti Sebastianin valekuoleman Antille, joka riensi hoitokotiin viime hetkellä estämään sähköhoidon.


title: Katariina Mäkelä

text: Kuntouduttuaan Katariina jatkoi suhdettaan Antin kanssa ja muutti hänen luokse asumaan. Edelleen Katariinaan rakastunut Niko ärsyyntyi tästä ja melkein paljasti Antille totuuden salasuhteestaan Katariinaan.


title: Katariina Mäkelä

text: Katariina alkoi saada jälleen uusia uhkausviestejä, jolloin selvisi, ettei hän alun perinkään ollut niitä kirjoittanut.


title: Katariina Mäkelä

text: Antti kosi Katariinaa, mutta kihlautuminen keskeytyi traagisesti salaperäisen miehen iskettyä Antin tajuttomaksi ja nukutettua Katariinan. Katariina heräsi vangittuna häkkiin. Uhkausviestien kirjoittajaksi ja kaappaajaksi paljastui Miika. Miika piti Katariinaa pitkään vankinaan ja vangitsi myös Katariinaa pelastamaan tulleen Nikon. Miika asetti Saran kuoleman Katariinan vastuulle ja lähentyi jälleen Jennin kanssa. Jenni sai kuitenkin totuuden selville löytäessään Nikon kirjoittaman salaviestin. Tajutessaan viestin paljastaneen totuuden, Miika otti Katariinan mukaansa ja aikoi paeta moottoriveneellä ulkomaille. Katariinan tönäistyä Miikaa, Miika löi päänsä laiturilla olevaan reunukseen ja putosi veteen. Katariina ei kutienkaan voinut jättää häntä kuolemaan, vaan antoi Miikalle ensiapua ja pelasti tämän hengen.


title: Katariina Mäkelä

text: Antin uuteen kosintaan kieltävästi vastannut Katariina kertoi rakastavansa Nikoa. Antti syytti Katariinaa Saran taposta, mutta koska Katariina kertoi poliisille Antin tietäneen taposta jo aiemmin, tämä sai varoituksen ja joutui paperitöihin. Katariinan ja Nikon suhde päättyi Nikon kuultua Katariinan ja Jennin keskustelun suhteesta. Niko pettyi ja muutti Ouluun.


title: Katariina Mäkelä

text: Nikon jälkeen Katariinalla oli lyhyt suhde Sebastian Vuorelan kanssa. Pari ehti muuttaa yhteen, mutta suhde päättyi Katariinan saadessa tietää Sebastianin harrastaneen seksiä Isabella Holmin kanssa. Sebastianin muuttaessa pois, jäi hänen poikansa Elias Vikstedt kuitenkin asumaan Katariinan luokse.


title: Katariina Mäkelä

text: Katariina alkoi tapailla Valtteri Elovirtaa, joka kuitenkin tapaili samaan aikaan myös Kalle Laitelaa. Valtterin raiskattua Kallen, Kalle sai tukea Katariinalta. Kallen muutettua Katariinan luokse alivuokralaiseksi, syntyi heidän välilleen suhde, vaikka Kalle olikin siihen asti luullut olleensa homoseksuaali. Kalle joutui kuitenkin turvautumaan seksiä harrastaessaan erektiolääkkeisiin, minkä paljastuessa suhde Katariinaan päättyi. He yrittivät korjata parisuhdettaan vielä ryhmäseksillä, mutta Katariina tunsi itsensä kolmanneksi pyöräksi.


title: Katariina Mäkelä

text: Katariina ja Cindy viettivät iltaa Cafe Mooseessa ja heidän seuraan liittyivät Joonatan Sievinen sekä Jiri Viitamäki. Cindyn ja Joonatanin lähdettyä Katariina ja Jiri jäivät suutelemaan toisiaan. Hiljalleen heidän välilleen syntyi parisuhde. Nikon palattua Helsinkiin, Jiri salasi asian Katariinalta pelätessään vanhan suolan janottavan. Jirin salailu katkaisi suhteen, mutta he palasivat takaisin yhteen Katariinan ymmärtäessä haluavansa olla Jirin kanssa.


title: Katariina Mäkelä

text: Katariinaa kiellettiin hoitamasta sairaalaan tullutta paperitonta potilasta. Katariina ei kuitenkaan suostunut työskentelemään sairaalassa, jossa jokainen potilas ei ole tasavertainen. Katariinan irtisanouduttua, hän alkoi auttamaan kodittomia, paperittomia ulkomaalaisia ruualla ja lääkkeillä. Sittemmin hän on ryhtynyt perustamaan omaa klinikkaa näitä ihmisiä varten. Hän pyysi Kallea salakuljettamaan lääkkeitä sairaalasta, mutta hän ei kuitenkaan tähän suostunut. Pian Katariinan oven taakse kuitenkin ilmestyi tuntemattomalta lähettäjältä laatikollinen tarvikkeita, joiden avulla Katariina pystyi avaamaan klinikan. Katariina joutui leikkaamaan klinikallaan Rönkön, joka uhkasi Katariinan henkeä hänen kerrottua Rönkön tarvitsevan sairaalahoitoa. Katariina hankki laittoman aseen turvakseen klinikalle.


title: Katariina Mäkelä

text: Monica Mustavaara alkoi kiinnostumaan klinikasta ja ystävystyi Katariinan kanssa. Katariinan ja Monican jouduttua pidätetyiksi, Katariina joutui poliisiasemalla tunnistamaan Rönkön. Poliisilla ei kuitenkaan ollut riittävästi näyttöä pitääkseen Rönkön lukkojen takana ja pian hän alkoikin uhkailemaan Katariinaa ja Monicaa. Sergei Kuula onnistui ilmiantamaan Rönkön, jonka seurauksena Rönkkö joutui vankilaan – josta hän kuitenkin karkasi. Kostoksi Rönkkö kätyreineen soluttautui Katariinan järjestämiin hyväntekeväisyystanssiaisiin, jossa kätyrit alkoivat tulittamaan aseillaan juhlavieraita, Katariinan ja Rönkön ammuttua ensin toisiaan. Paula sai osuman päähän ja vajosi koomaan ― lopulta kuoli. Lasse syytti Katariinaa Paulan kuolemasta ― myöhemmin myös Severi kuultuaan totuuden. Jiri puolusti Katariinaa ja yritti vannoa Lasselle Katariinan syyttömyyttä. Katariina oli aikeissa mennä tunnustamaan osuutensa ammuskeluun, mutta tajusi sen pilaavan elämänsä Jirin kanssa. Lassen kerrottua Katariinalle Jirin pettäneen häntä Heidin kanssa, Katariina meni tunnustamaan ja luovuttamaan laittoman aseensa poliisilaitokselle. Katariina pääsi tuomiosta kuitenkin ehdonalaisena. Jiri yritti pelastaa suhteensa Katariinaan, mutta Lassen painostuksen myötä Katariina päätti lähteä lopullisesti Pihlajakadulta.


title: Kansallisen yhtenäisyyden päivä

text: Kansallisen yhtenäisyyden päivä () on kansallinen juhlapäivä Venäjällä 4. marraskuuta, jota on vietetty vuoteen 1917 asti ja uudelleen vuodesta 2005.


title: Kansallisen yhtenäisyyden päivä

text: Päivänä muistellaan Kuzma Mininin ja ruhtinas Dmitri Požarskin vuonna 1612 johtamaa kansannousua, joka ajoi pois Moskovaa miehittäneet Puola-Liettuan joukot sekä yleisemmin sekasorron aikaa ja Puola–Moskovann sotaa 1605–1618 kuin myös vuoden 1993 kriisin päättymistä.


title: Kansallisen yhtenäisyyden päivä

text: Vuonna 1613 tsaari Mikael Romanov määräsi päivän juhlapäiväksi nimellä "puolalais-liettualaisista ja ruotsalaisista miehittäjistä vapauttamisen päivä" (), joka on myös Venäjän ortodoksisen kirkon Kazanin Jumalanäidin ikonin muistopäivä. Päivän vietto päättyi 1917.


title: Kansallisen yhtenäisyyden päivä

text: Neuvostoaikana juhlittiin vuoden 1917 Lokakuun suuren sosialistisen vallankumouksen päivänä 7. marraskuuta. Päivän nimi muutettiin Venäjän presidentti Boris Jeltsinin antamalla asetuksella vuonna 1996 "sovinnon ja sovittelun päiväksi" (). Venäjän uskontojen välisestä neuvostosta lähteneen aloitteen perusteella Venäjän parlamentti eli liittokokouksen alahuone, valtioduuma siirsi vapaapäivän 4. päivälle vuodesta 2005 lähtien, minkä päätöksen myös presidentti Vladimir Putin vahvisti.


title: Kansallisen yhtenäisyyden päivä

text: Nationalistit ja maahanmuuton vastustajat ovat pitäneet päivänä ”venäläisiä marsseja” useissa kaupungeissa. Tilaisuuksissa on ajoittain yhteenottoja antifasistien kanssa.


title: Circus Colossus

text: Circus Colossus on Leveragen kolmas studioalbumi, joka julkaistiin 4. marraskuuta 2009. Kyseessä on yhtyeen ensimmäinen levytys Spinefarm Recordsin alaisuudessa. Albumi on tyyliltään yhtyeen aiempien levytysten tavoin melodista hard rockia, mutta albumilla on käytetty aiempaa enemmän sinfonisen metallin elementtejä. Tämä oli basisti Pekka Lampisen viimeinen julkaisu yhtyeen kanssa.


title: Circus Colossus

text: Albumi ylsi Suomen virallisen listan sijalle 27.


title: Teemu Tallberg

text: Teemu Tallberg (s. 13. toukokuuta 1991 Helsinki) on suomalainen jääkiekkoilija, joka pelaa SM-liigajoukkue Helsingin IFK:ssa. Hän on pelipaikaltaan vasen laitahyökkääjä. Tallbergia on luonnehdittu pelityyliltään voimahyökkääjäksi. Hänen aiemmin seuransa Vaasan Sportin urheilutoimenjohtaja Markus Jämsän mukaan Tallberg pelaa useimmiten työteliäässä roolissa alemmissa ketjuissa, mutta hänellä on potentiaalia ja halu kehittyä myös kohtalaisen hyvään pisteiden tekemiseen.


title: Teemu Tallberg

text: Tallberg on Oulunkylän Kiekko-Kerhon kasvatti. Hän siirtyi juniorina sittemmin Helsingin IFK:hon. Tallberg kaudella 2006–2007 seuran C-nuorten paras pistemies runkosarjassa tehoilla 13+16=29. Tallberg voitti kauden päätteeksi C-nuorten Suomenmestaruuden. Kauden 2008–2009 päätteeksi hän voitti B-nuorten Suomenmestaruuden.


title: Teemu Tallberg

text: Heinäkuussa 2009 Tallberg teki HIFK:n kanssa kolmivuotisen SM-liigasopimuksen. Hän pelasi kaudella 2009–2010 kaksi SM-liigaottelua. Tallberg teki liigadebyyttinsä 19. marraskuuta 2009 vieraissa Espoo Bluesia vastaan, jolloin hän sai jääaikaa 4.05 minuuttia ja teki myös liigauransa ensimmäisen maalin toisen liigadebytantin Niko Piiparisen syötöstä. Tallberg pelasi kauden aikana miesten pelejä myös yhteensä 11 Mestis-ottelun verran Kiekko-Vantaasta ja alle 20-vuotiaiden maajoukkueesta, joissa hän teki yhden syöttöpisteen. Hän pelasi suurimman osan kaudestaan kuitenkin HIFK:n A-nuorissa, joiden sisäisen tehotilaston Tallberg voitti kevään 2010 pudotuspeleissä lukemalla +8. Hän voitti kauden päätteeksi A-nuorten SM-hopeaa.


title: Teemu Tallberg

text: Kaudella 2010–2011 Tallberg pelasi SM-liigassa kymmenen ottelua tehden kaksi syöttöpistettä. Hän pelasi myös viisi European Trophy -ottelua tehden kaksi maalia. Tallberg pelasi suurimman osan kaudestaan Mestiksessä alle 20-vuotiaiden maajoukkueen sekä Kiekko-Vantaan riveissä, jossa hän aloitti kautensa. Tallberg teki Mestis-kautensa aikana yhteensä 27 runkosarjaottelussa tehot 4+12=16. Loppukaudella hän palasi kuitenkin HIFK:hon ja pelasi lähinnä seuran A-nuorissa, joiden sisäisen tehotilaston Tallberg voitti pudotuspeleissä lukemalla +5. Kaudella 2011–2012 hän pelasi HIFK:ssa kolme runkosarja- ja seitsemän ET-ottelua sekä yhdeksän Mestis-ottelua Kiekko-Vantaassa, kunnes Tallberg siirtyi loppukauden kattavalla sopimuksella Tapparaan lokakuussa 2011. Hän pelasi varsinaisen tulokaskautensa SM-liigassa ja teki yhteensä 41 runkosarjaottelussa kaksi maalia. Tallberg ei kerännyt ainuttakaan jäähyminuuttia.


title: Teemu Tallberg

text: Kaudeksi 2012–2013 Tallberg siirtyi vuoden mittaisella sopimuksella Mestis-joukkue Savonlinnan Pallokerhoon hakemaan nostetta uralleen. Hän oli joukkueen paras maalintekijä ja neljänneksi paras pistemies tehoilla 15+14=29. Kaudeksi 2013–2014 Tallberg siirtyi jatkamaan Mestis-uraansa KooKoohon. Hän oli kevään 2014 pudotuspeleissä joukkueen paras syöttäjä Jesse Jyrkkiön ja Jari Kauppilan kanssa yhdeksällä syöttöpisteellään. Tallberg voitti kauden päätteeksi Mestiksen-mestaruuden.


title: Teemu Tallberg

text: Tallberg siirtyi kaudeksi 2014–2015 kaksivuotisella sopimuksella SM-liigan nousijajoukkue Vaasan Sportiin. Kaudella 2015–2016 hän teki runkosarjassa 19 tehopistettä, mutta Tallbergin tehopisteistä neljä syntyi 25. helmikuuta 2016 Kalevan Palloa vastaan. Hän oli Sportin 4-0-voitossa mukana joukkueen kaikissa maaleissa ja teki tehot 2+2=4. Tallberg viimeisteli toisen maalinsa vastustajan tyhjään maaliin. Kari Helander valitsi hänet ottelun Alumnien tähtien kolmostähdeksi.


title: Teemu Tallberg

text: Kaudeksi 2016–2017 Tallberg siirtyi vuoden mittaisella sopimuksella SM-liigaan nostettuun Mikkelin Jukureihin. Hän teki SM-liigan yhden kauden piste-ennätyksensä tehoilla 13+15=28. Joulukuussa 2016 Tallberg teki joukkueen kanssa vuoden mittaisen jatkosopimuksen. Kaudella 2017–2018 hän oli joukkueen toiseksi paras maalintekijä ja neljänneksi paras pistemies tehoilla 12+9=21, kunnes Tallberg palasi tammikuussa 2018 loppukauden sopimuksella Helsingin IFK:hon. Vastaavasti Jukurit kiinnitti loppukauden ajaksi HIFK:sta lainalla pelanneen Mika Partasen. Tallberg voitti kauden päätteeksi SM-pronssia. Toukokuussa 2018 hän teki HIFK:n kanssa kolmivuotisen jatkosopimuksen.


title: Teemu Tallberg

text: Tallberg pelasi alle 20-vuotiaiden MM-kilpailuissa vuonna 2011 sekä alle 18-vuotiaiden MM-kilpailuissa vuonna 2009, jolloin hän voitti pronssia. Yhteensä Tallberg on pelannut yhden B-, 29 nuorten ja 20 poikien maaottelua.


title: KeePass

text: KeePass Password Safe on avoimen lähdekoodin salasanojen luonti- ja tallennusohjelma Microsoft Windowsille, Linuxille, OS X:lle ja muille Mono-kehitysympäristöä tukeville alustoille. Ohjelmasta on olemassa myös epäviralliset versiot iOS-, Android- ja Windows Phone-älypuhelimille.


title: KeePass

text: KeePassin tietokanta on mahdollista suojata salasanalla, avaintiedostolla tai niiden yhdistelmällä. Versiossa 2.0 tietokannan voi suojata myös määräämällä se aukeamaan vain oikealla käyttäjällä. KeePass salaa tietokantansa käyttäen AES- tai Twofish-algoritmeja. Versiosta 2.0 lähtien KeePass käyttää salaukseen pelkästään AES:ia.


title: KeePass

text: Ohjelma voi salasanan luodessa käyttää satunnaislukugeneraattorina hiirenliikettä tai satunnaisesti kirjoitettuja merkkejä. Valita voi myös saman merkin toiston eston ja samankaltaisilta näyttävien merkkien välttämisen.


title: KeePass

text: "LifeHacker"-sivuston testeissä KeePass valittiin vuoden 2010 parhaaksi salasanojen hallintaohjelmaksi. Vuonna 2012 "InfoWorldin" testeissä KeePass sijoittui luokassaan toiselle sijalle heti 1Passwordin jälkeen. KeePass on lisätty avoimia lähdekoodin ohjelmia levittävälle VALO-CD:lle.


title: Kystoskopia

text: Kystoskopia on virtsarakon tähystys, joka voidaan suorittaa esimerkiksi toistuvien tulehdusten, verivirtsaisuuden, rakkosyöpäepäilyn tai syövän seurannan takia. Joskus tähystyksen yhteydessä tehdään hoitotoimia; esimerkiksi rakkokiviä saatetaan murskata tai poistaa.


title: Lok 2000

text: Lok 2000 on Sveitsissä 1980-luvulla kehitetty ja vuosina 1991–2003 valmistettu sähköveturityyppi. Se oli 1990-luvun alussa yksi maailman moderneimpia sähkövetureita. Lok 2000 -vetureita on toimitettu Sveitsiin, Suomeen, Norjaan ja Hongkongiin.


title: Lok 2000

text: Lok 2000 -sarjaa toimitettiin aluksi Sveitsiin SBB:lle 119 kappaletta vuodesta 1991 alkaen. Veturit saivat sarjatunnuksen "Re460". SBB käyttää vetureita pääasiassa matkustajajunissa. "Re465" on SBB:lle toimitettujen Re460-vetureiden pohjalta kehitetty, hieman tehokkaampi ja modernimpi veturi. Niitä toimitettiin 18 kappaletta sveitsiläiselle BLS AG:lle, joka käyttää niitä sekä matkustaja- että tavarajunissa.


title: Lok 2000

text: Suomeen VR:lle Lok 2000 -vetureita toimitettiin 46 kappaletta vuosina 1995–2003, ja ne saivat sarjatunnuksen "Sr2". Suomeen toimitetut veturit eroavat jonkin verran alkuperäisestä Lok 2000 -veturista. Niiden raideleveys on suurempi, ja ohjaamossa ajopöytä on alkuperäisestä poiketen oikealla puolella. Norjaan vetureita toimitettiin NSB:lle 22 kappaletta ja ne saivat sarjatunnuksen "El-18". Näiden vetureiden teho on hieman pienempi kuin muiden Lok 2000 -vetureiden, ja lisäksi ne on varustettu Norjan olosuhteiden vaatimilla lisävarusteilla kuten lumiauroilla. Kowloon-Canton Railwaylle (KCR) Hongkongiin toimitettiin kaksi Lok 2000 -veturia vuonna 1998.


title: Korson Palloseura

text: Korson Palloseura (KOPSE) on Vantaalla Korson alueella toimiva jalkapalloseura, joka on perustettu vuonna 1980. Seuran miesten edustusjoukkue pelaa Kutosessa ja naisten joukkue Kolmosessa. Korson Palloseuralla on junioritoimintaa sekä tyttö- että poikajoukkueissa. Seuraan kuuluu noin 400 rekisteröityä pelaajaa.


title: Vuoden nuori suunnittelija

text: Vuoden nuori suunnittelija on Suomen Messujen suomalaisille vaatetussuunnittelun opiskelijoille ideoima kilpailu, jonka rahoittaa Suomen Messusäätiö. Kilpailu järjestettiin ensimmäisen kerran 1994.


title: Vuoden nuori suunnittelija

text: Voittajan suunnittelema mallisto esitellään Muotimessuilla omalla osastollaan. Lisäksi palkittu saa 5 000 euron suuruisen kannustuspalkinnon.


title: Ryan Kesler

text: Ryan James Kesler (s. 31. elokuuta 1984 Livonia, Michigan, Yhdysvallat) on yhdysvaltalainen jääkiekkoilija. Hän pelasi keskushyökkääjänä NHL-seura Vancouver Canucksissa vuodesta 2003 vuoteen 2014 asti. Kesällä 2014 Kesler teki sopimuksen NHL-seura Anaheim Ducksin kanssa. Monipuolisena pidetty Kesler on hyvä kahden suunnan hyökkääjä. Hän oli ehdolla Selke-palkinnon voittajaksi vuosina 2009 ja 2010 ja voitti sen 2011. "Jatkoaika.comin" verkkolehden mukaan Keslerin vahvuudet ovat pelisilmässä, luistelussa, työmoraalissa ja pelirohkeudessa.


title: Ryan Kesler

text: Kesler on edustanut Yhdysvaltoja kahdesti nuorten MM-kisoissa ja kerran aikuisten MM-kisoissa ja olympialaisissa. Tuloksena näistä hänellä on kaksi nuorten MM-kultaa ja olympiahopea Vancouverin kisoista 2010.


title: Ryan Kesler

text: Kesler pelasi Yhdysvaltain nuorten jääkiekkoilijoiden kehitysohjelman joukkueissa vuosina 2000–2002 NAHL- ja USHL-sarjoissa pelattuaan tätä ennen MWEHL-sarjan Detroit Honeybakedissa. Tämän jälkeen hän siirtyi Ohion yliopistojoukkueeseen NCAA-sarjaan. Hän teki 40 ottelussa tehot 11+20=31. Vancouver Canucks varasi Keslerin ensimmäisellä kierroksella 23. pelaajana .


title: Ryan Kesler

text: Pian vaaramisensa jälkeen Kesler teki Canucksin kanssa kolmen vuoden sopimuksen. Harjoitusleirin ja viiden harjoituspelin jälkeen Hän ei saanut paikkaa Canucksista ja hänet lähetettiin farmijoukkueeseen, AHL:n Manitoba Mooseen. Hän tavoitteli kaudella NHL-paikkaa ja hänet kutsuttiin Cancuksin kokoonpanoon marraskuussa. Hän aloitti NHL-uransa tekemällä kaksi tehopistettä neljässä ottelussa. Debyyttikaudellaan hän pelasi 28 NHL-ottelua ja 33 AHL-ottelua. NHL:n työsulun vuoksi Kesler pelasi koko kauden 2004–2005 Manitoba Moosessa, jossa hänestä muovautui Canucksin lupaavampia pelaajia. Kauden aikana hänet valittiin vuosittaiseen Yhdysvaltojen joukkueeseen. Kesler teki kaudella 57 pistettä ja oli joukkueensa parhaimmistoa. Pudotuspelien välierissä Chicago Wolves pudotti Manitoban. Työsulun jälkeen Kesler palasi NHL:ään kaudeksi 2005–2006. Hän pelasi ensimmäisen kokonaisen kautensa Canucksissa, tehden 82 pelissä 23 pistettä. Kauden jälkeen Kesleristä tuli vapaa pelaaja. Philadelphia Flyers tarjosi hänelle 1,9 miljoonan dollarin sopimusta, mutta hän jatkoi Canucksissa yhden vuoden sopimuksella. Kesler loukkaantui 48 pelin jälkeen ja häneltä jäi väliin loppu runkosarjasta 2006–2007. Hän palasi kaukaloihin pudotuspelien puolivälieräsarjassa Dallas Starsia vastaan. Keslerin huono onni jatkui, kun hän mursi etusormensa sarjan neljännessä pelissä estäessään laukausta. Hän oli sivussa loppukauden. Loukkaantumisista huolimatta Kesler kirjoitti Canucksin kanssa kolmen vuoden jatkosopimuksen toukokuussa.


title: Ryan Kesler

text:
Neljännellä kaudellaan Canucksissa Kesler pelasi hyvää kahden suunnan peliä ja teki 37 pistettä. Hän pelasi usein toisten joukkueiden tähtipelaajia vastaan ja pelasi paljon alivoimaa. Kesler muodosti hyvän parivaljakon Alexandre Burrowsin kanssa ja hän teki myös uuden piste-ennätyksensä, 37 pistettä. Kauden 2008–2009 alussa Kesler nimitettiin joukkueen varakapteeniksi. Alkukaudella hän jatkoi puolustavassa roolissa kolmoskentässä, mutta kenttä hajotettiin tammikuussa. Kesler pääsi hyökkäävään kakkoskenttään uusien hankintojen Mats Sundinin ja Pavol Demitran kanssa. Samalla hänen pistemääränsä nousivat huomattavasti ja hän teki ennätyksensä 26+33=59 pistettä. Kauden päätteeksi hänet palkittiin joukkueen parhaana pelaajana (Cyclone Taylor Trophy). Hän oli ehdolla myös parhaalla puolustavalle hyökkääjälle annettavalle palkinnolle Frank J. Selke Trophyn saajaksi, mutta jäi äänestyksessä toiseksi Detroit Red Wingsin Pavel Datsjukille.
Maaliskuussa 2010 Kesler teki Vancouverin kanssa 30 miljoonan dollarin arvoisen viiden vuoden jatkosopimuksen. Hän tienaa jokaiselta kaudelta noin kuusi miljoonaa dollaria. Kaudella 2009–2010 Keslerin vastuu kasvoi hyökkäyksessä ja hän teki runkosarjassa ennätyksensä 75 tehopistettä, joista 25 oli maaleja. Hänet nimettiin ehdokkaaksi toista kertaa peräkkäin parhaaksi puolustavaksi hyökkääjäksi, mutta hävisi jälleen Datsjukille. Pudotuspelien ensimmäisellä kierroksella Canucks voitti Los Angeles Kingsin, mutta tippui seuraavalla kierroksella toisen kerran peräkkäin Chicago Blackhawksille. Kesler pelasi pudotuspeleissä loukkaantuneena ja teki pudotuspelien 12 ottelussa 10 pistettä.


title: Ryan Kesler

text: Kesler aloitti kauden 2010–2011 ylivoimassa Sedinien veljeksien kanssa. Hän toimi aluksi kiekonpitäjänä, josta hän siirtyi maalin eteen maskipelaajaksi ohjaamaan kiekkoja sisään. Hän teki sadannen NHL-maalinsa marraskuussa 2010 Colorado Avalanchea vastaan. Hän teki NHL-uransa ensimmäisen hattutemppunsa joulukuussa Columbus Blue Jacketsia vastaan, ja niitä syntyi kaudella peräti kolme. Tammikuussa 2011 Kesler nimettiin un. Kesler saavutti kaudella 40 maalin rajan; syöttöjä oli 32 ja tehopisteitä 72 82 ottelussa. Pudotuspelien ensimmäisellä kierroksella Canucks voitti seitsemässä pelissä Blackhawksin ja kohtasi toisella kierroksella Nashville Predatorsin. Hän teki 11 tehopistettä Canucksin 14 maalista sarjassa ja oli yhden pisteen päässä Pavel Buren seuraennätyksestä yhden pudotuspelisarjan pisteissä. Kolmannella kierroksella San Jose Sharksia vastaan Kesler loukkasi jalkansa viidennessä pelissä, mutta tästä huolimatta palasi ottelussa kaukaloon ja teki Canucksin tasoitusmaalin 13 sekuntia ennen pelin loppua. Canucks voitti lopulta ottelun jatkoajalla ja eteni Stanley Cup -finaaleihin.


title: Ryan Kesler

text: Kaudella 2011–2012 Kesler oli Canucksin kolmanneksi paras maalintekijä sekä neljänneksi paras pistemies hänen tyhtyä 77 runkosarjaottelussa tehot 22+27=49. Hän pelasi pudotuspeleissä viisi ottelua, joissa sai tilastoihinsa kolme syöttöpistettä sekä kuusi rangaistusminuuttia.


title: Ryan Kesler

text: Syksyllä 2012 Kesler joutui ranne- ja kyynärpääleikkaukseen, jonka vuoksi hän oli pelaavasta kokoonpanosta sivussa aina helmikuun puoleen väliin asti. Kesler ehti pelata seitsemän ottelua tehden yhden maalin sekä neljä syöttöpistettä ennen kuin loukkaantui uudelleen. Hänen jalasta löydettiin murtuma, joka oli vaivannut häntä jo muutaman ottelun ajan. Hän pelasi kauden aikana yhteensä 17 runkosarja- sekä neljä pudotuspeliottelua.


title: Ryan Kesler

text: Kauden 2013–2014 aikana Kesler oli mukana useissa siirtohuhuissa. Hän kuitenkin kertoi tällöin, ettei ole itse pyytänyt siirtoa. Maaliskuussa Kesler kärsi loukkaantumisesta, kun hänen ja Jim Slaterin polvet osuivat yhteen. Canucksin valmentaja John Tortorella kertoi Keslerin olevan ainakin kahden viikon ajan sivussa. Kesler pelasi kauden aikana 77 runkosarjaottelua tehoin 25+18=43. Canucks ei päässyt pudotuspeleihin. Kesäkuussa 2014 TSN:n toimittaja Darren Dreger kertoi, että Kesler haluaa tulla kaupatuksi pois Vancouverista. Lopulta hän siirtyi kesäkuussa Anaheim Ducksiin vaihdossa Nick Boninoon, Luca Sbisaan sekä ensimmäisen kierroksen varausvuoroon. Kesler ehti pelata Canucksissa yhteensä 655 ottelua.


title: Ryan Kesler

text: Ensimmäisellä kaudellaan Ducksissa Kesler teki 81 runkosarjaottelussa 20 maalia sekä 27 syöttöpistettä. Hänet valittiin Canucksin tapaan myös Ducksissa joukkueen varakapteeniksi.


title: Ryan Kesler

text: Kaudella 2015–2016 Kesler oli Ducksin toiseksi paras maalintekijä viimeisteltyään 79 ottelussa 21 osumaa. Lisäksi hän oli 53 tehopisteellään joukkueen sisäisen pistepörssin kolmas. 7 pudotuspeliottelussa hän teki neljä maalia. Kauden päätteeksi Kesler oli yhdessä Patrice Bergeronin ja Anze Kopitarin kanssa ehdolla Frank J. Selke Trophyn saajaksi.


title: Ryan Kesler

text: Heinäkuussa 2015 Kesler ja Ducks solmivat kuuden vuoden mittaisen jatkosopimuksen, jonka aikana Keslerin keskipalkka on 6,875 miljoonaa dollaria. Kolmannella Ducks-kaudellaan, 2016–2017, Kesler pelasi runkosarjassa kaikki 82 ottelua tehden tehot 22+36=58. Pudotuspelien 17 ottelussa hän teki yhden maalin sekä sai seitsemän syöttöpistettä.


title: Ryan Kesler

text: Kauden lopun Kesler pelasi loukkaantuneena. Tämän seurauksena hän joutui käymään lonkkaleikkauksessa sekä kuntouttamaan itseään kesällä ja oli sivussa kauden 2017–2018 alussa. Kesler pelasi kauden ensimmäisen ottelunsa 27. joulukuuta Vegas Golden Knightsia vastaan. Hän pelasi kauden aikana lopulta 44 runkosarja- sekä neljä pudotuspeliottelua. Toukokuun lopulla uutisoitiin, että loukkaantumisista kärsinyt Kesler saattaisi joutua jättämään kauden 2018–2019 kokonaan väliin.


title: Ryan Kesler

text: Kesler on pelannut Yhdysvaltojen maajoukkueissa. Hän pelasi alle 18-vuotiaiden MM-kilpailuissa vuonna 2002. Yhdysvallat voitti turnauksessa ensimmäistä kertaa historiassaan kultaa ja seitsemän tehopistettä tehnyt Kesler valittiin turnauksen parhaaksi pelaajaksi. Hänet valittiin vuoden vaihteessa nuorten MM-kilpailuihin 2003, jossa hän oli Yhdysvaltojen toiseksi paras pistemies Zach Parisen jälkeen. Yhdysvallat jäi kisoissa neljänneksi, kun se hävisi pronssiottelun Suomelle.


title: Ryan Kesler

text: Joulukuussa 2003 Vancouver Canucks päästi Keslerin osallistumaan nuorten MM-kilpailuhin 2004. Yhdysvaltalaiset etenivät turnauksen finaaliin Kanadaa vastaan, jossa Kesler teki 3–3 -tasoitusmaalin. Yhdysvallat voitti lopulta ensimmäisen kultamitalinsa jatkoaikamaalilla. Kesler nimettiin Yhdysvaltojen alustavalle maajoukkueleirille, joka valmistautui Torinon olympialaisiin 2006. Kesler, yksi leirin nuorimmista pelaajista, ei kuitenkaan mahtunut lopulliseen joukkueeseen.


title: Ryan Kesler

text: Kesler teki debyyttinsä Yhdysvaltojen miesten maajoukkueessa MM-kilpailuissa 2006. Kesler saalisti kisoissa yhden syöttöpisteen ja hänet valittiin joukkueensa parhaaksi pelaajaksi puolivälierätappiossa Ruotsia vastaan. Kesler oli yksi parhaista puolustavista hyökkääjistä useiden kausien ajan, joten häntä pidettiin varmana valintana Vancouverin olympialaisiin 2010. Turnauksessa Yhdysvallat eteni finaaliin Kanadaa vastaan. Yhdysvaltojen ollessa 0–2 -tappiolla Kesler aloitti kirin ohjaamalla kavennusmaalin. Yhdysvallat tasoittikin ottelun viimeisellä minuutilla, mutta Kanada vei kullan jatkoajalla tulleella Sidney Crosbyn maalilla.


title: Ryan Kesler

text: Kesler on tunnettu hyvänä kahden suunnan hyökkääjänä, joka pystyy pelaamaan hyvin hyökkäys- ja puolustussuuntaan. Ensimmäisinä NHL-vuosinaan hänen roolinsa oli olla muiden joukkueiden huippupelaajien pimentäminen ja jäähyjen tappaminen. Kesler muistettiin myös muiden vastustajien henkisestä horjuttamisesta pelin aikana. Kaudella 2008–2009 hänestä tuli hyökkäävämpi ja nousi täten Canucksin kolmannesta ketjusta toiseen. Myöhemmin hän on ollut ehdolla parhaan puolustavan hyökkääjän Selke Trophy -palkinnolle. Hän on pystynyt hyökkäämisen lisäksi pitämään tasonsa puolustussuuntaan.


title: Ryan Kesler

text: Keslerin vahvuuksia ovat myös nopeus ja rannelaukaus, joista jälkimmäinen nousi esiin myöhemmin hyökkäävän roolin aikana. Hän on vahva myös aloituksissa. Alivoimapelissä Kesler blokkaa laukauksia ja ylivoimassa on maalin edessä maskipelaajana ohjaamassa kiekkoja sisään tai myös laukojana tai pelintekijänä.


title: Ryan Kesler

text: Syytä Keslerin menestykseen pelaajana on kilpailullisuus. Tämä on tosin tuottanut hieman ylilyöntejä. Kaudella 2009–2010 hän keräsi peräti 104 jäähyminuuttia, mutta seuraavalla kaudella hän vaihtoi agreessiivista tyyliään ja sai 66 jäähyminuuttia. Kesleriä pidetään myös hyvänä johtajahahmona.


title: Ryan Kesler

text: Keslerille ja hänen vaimollaan Anderealla on kaksi lasta, joista toinen on poika ja toinen tyttö. Pojan nimi on Ryker. Ryan Kesler antoi vuoden 2017 All Stars -tapahtumassa 6-vuotiaan Rykerin ampua yhden rangaistuslaukauksen, josta Ryker teki myös maalin.


title: Vegas Casino 2

text: Vegas Casino 2 on Phoenix Gamesin kehittämä PlayStation 2 -peli. Siihen on lisätty uusia pelejä kuten hedelmäpeli "Monte Carlo Slots".


title: Markat Takas!

text: Markat Takas! on suomalainen rap-yhtye. Yhtye koostuu kahdesta rap-muusikosta, Mäpistä ja Kikestä. Kike tunnetaan erityisesti lahtelaisesta 5th Element hip hop-kollektiivista. Mäpi on puolestaan vaikuttanut A04 -nimisen hip hop -yhtyeen ympyröissä.


title: Markat Takas!

text: Yhtyeen nimeä kantava debyyttialbumi "Markat Takas!" julkaistiin 20. toukokuuta 2009. Markat Takas! julkaisi 16. joulukuuta 2010 internetissä ilmaisen kappaleen "Kotipolttost", joka ei kuitenkaan ole mukana millään heidän albumeistaan. Yhtyeen toinen, "2011" -niminen, studioalbumi ilmestyy vuoden 2011 keväällä. Albumilta julkaistiin "Suomiwrap" -niminen kappale 14. helmikuuta 2011. "Suomiwrap" toimii ns. katuträkkinä ennen virallista singlejulkaisua. Albumin ensimmäinen virallinen single "Titteleittä" julkaistaan 4. huhtikuuta 2011. Singlellä vierailee Entwine -yhtyeen keulahahmo Mika Tauriainen. Toisen albumin tuotannosta vastaa kokonaisuudessaan, ensimmäisen albumin tavoin MGI.


title: Miika Aulio

text: Miika Juha Ilmari Aulio (s. 19. marraskuuta 1975, Helsinki) on suomalainen jousiampuja. Hän osallistui kesäolympialaisin 2000. Aulio on toiminut vuosina 2006-2012 ja 2015-2016 Suomen jousiampujain liiton tähtäinjousen päävalmentajana. Nykyään Aulio toimii SJAL:n valmennustyön lisäksi Sherwood Shopin  omistajana sekä valmentajana. Jousiammunnan Aulio aloitti 14-vuotiaana riihimäkeläisessä Riihi-Jouset -jousiammuntaseurassa.


title: Lukáš Kašpar

text: Lukáš Kašpar (s. 23. syyskuuta 1985 Most, Tšekkoslovakia) on tšekkiläinen jääkiekkoilija ja maailmanmestari, joka pelaa KHL-joukkue Dinamo Moskovassa. Hän on pelipaikaltaan vasen laitahyökkääjä. Kašpar on pelannut urallaan myös 16 NHL-ottelua San Jose Sharksissa. Eliteprospects.com -sivuston Ulf Anderssonin mukaan varsin isokokoisen Kašparin vahvuuksiin kuuluu luistelu hänen kokoonsa nähden, kiekonhallinta, syöttäminen, laukominen, kaksinkamppailut ja monipuolisuus.


title: Lukáš Kašpar

text: Kašpar on HC Litvínovin kasvatti. Hän oli kaudella 2001–2002 seuran B-nuorten paras pistemies, maalintekijä ja syöttäjä tehoilla 35+41=76, joilla Kašpar sijoittui koko sarjan pistepörssissä toiseksi edellään vain HC Poruban Vojtěch Klečka. Hän voitti myös Litvínovin sisäisen tehotilaston lukemalla +31. Kaudella 2002–2003 17-vuotias Kašpar debytoi seuran Extraliga-joukkueessa, jossa hän pelasi yhdeksän runkosarjaottelua tehopistein 1+1=2. Varsinaisella tulokaskaudellaan 2003–2004 Kašpar teki siellä 37 runkosarjaottelussa tehot 4+2=6.


title: Lukáš Kašpar

text: San Jose Sharks varasi Kašparin ensimmäisellä kierroksella 22. pelaajana . Samana kesänä hänet varasi myös OHL-joukkue Ottawa 67’s . Kašpar siirtyi joukkueeseen kaudeksi 2004–2005. Hän eteni 67'sin kanssa aina OHL:n finaaleihin saakka, mutta J. Ross Robertson Cupin vei kuitenkin London Knights otteluvoitoin 4–1. Koska Knights isännöi myös Memorial Cupia, Kašpar pääsi pelaamaan turnausta OHL:ssä toiseksi sijoittuneen 67'sin kanssa. Hän jakoi siellä tehoilla 1+3=4 joukkueen sisäisen pistepörssin voiton Jamie McGinnin ja Brad Staubitzin kanssa.


title: Lukáš Kašpar

text: Syyskuussa 2005 Kašpar teki kolmivuotisen tulokassopimuksen San Jose Sharksin kanssa. Hän siirtyi seuran organisaatioon kaudeksi 2005–2006, jonka Kašpar pelasi kokonaan AHL-joukkue Cleveland Baronsissa. Kauden 2006–2007 hän pelasi kokonaan Sharksin uudessa farmijoukkue Worcester Sharksissa. Kaudella 2007–2008 Kašpar pelasi San Josessa kolme ensimmäistä NHL-otteluaan. Hän teki NHL-debyyttinsä 29. lokakuuta 2007 vieraissa Dallas Starsia vastaan. Kašpar sai ottelussa jääaikaa 15.59 minuuttia. Kaudella 2008–2009 hän oli farmijoukkue Worcesterin toiseksi paras pistemies Ryan Vescen jälkeen tehoilla 17+27=44. Kašpar pelasi kauden aikana 13 NHL-ottelua tehopistein 2+2=4. Hän teki NHL-uransa avausmaalin 12. lokakuuta 2008 Los Angeles Kingsin Jason LaBarberan taakse. Kašparin osuma jäi Kingsin 1–0-voittoon päättyneen ottelun ratkaisumaaliksi.


title: Lukáš Kašpar

text: Heinäkuussa 2009 Kašpar teki vapaana agenttina vuoden mittaisensopimuksen Philadelphia Flyersin kanssa. Hän ei kuitenkaan onnistunut saamaan NHL-minuutteja ja ehti pelata vain kahdeksan ottelua farmijoukkue Adirondack Phantomsissa, kunnes Kašpar siirtyi marraskuussa loppukauden 2009–2010 kattavalla sopimuksella SM-liigajoukkue Oulun Kärppiin. Hän oli joukkueen kolmanneksi paras pistemies tehoilla 14+17=31.


title: Lukáš Kašpar

text: Kaudeksi 2010–2011 Kašpar siirtyi KHL:ään ja kazakstanilaiseen Barys Astanaan kaksivuotisella sopimuksella. Hän oli tehoilla 23+18=42 joukkueen paras maalintekijä ja toiseksi paras pistemies Brandon Bochenskin jälkeen sekä koko KHL:n maalipörssin seitsemäs. Hän pelasi kauden aikana myös ssa. Kašpar siirtyi kaudeksi 2012–2013 kaksivuotisella sopimuksella samassa liigassa pelanneeseen ukrainalaiseen laajennusjoukkue Donbass Donetskiin. Kaudella 2013–2014 hän oli joukkueen paras pistemies, maalintekijä ja syöttäjä tehoilla 16+30=46. Kašpar edusti molempien sopimuskausiensa aikana seuraa myös Continental Cupissa, joista vuoden 2013 turnaus päättyi voittoon.


title: Lukáš Kašpar

text: Kaudella 2014–2015 Kašpar jatkoi KHL-uraansa vuoden mittaisella sopimuksella Jugra Hanty-Mansijskissa. Hänen kauteensa mahtui myös viiden ottelun pelikielto erotuomarin koskemattomuuden rikkomisesta, jonka Kašpar sai yritettyään heittää erotuomaria mailalla 8. marraskuuta 2014 pelatussa ottelussa Severstal Tšerepovetsia vastaan. Hän loukkaantui ensin ja yritti tempullaan saada tuomaria viheltämään pelin poikki. Tuomari sai väistettyä mailan. Kašpar oli Jugran sisäisessä pistepörssissä toinen Nikita Gusevin jälkeen tehoilla 16+16=32, kunnes hän siirtyi ketjukaverinsa Ben Maxwellin kanssa loppukaudeksi takaisin Kärppiin. Myös Maxwell on paluumuuttaja. Siirron taustalla oli Jugran pahat talousvaikeudet ja ulosjääminen pudotuspeleistä. Kašparin odotettiin tuovan Kärppiin maalintekovoimaa, mutta hän osoittautui kuitenkin pettymykseksi ja esiintyi varsin verkkaisesti. Kašpar joutui lopulta ratkaisupeleissä kokoonpanon ulkopuolelle. Hän voitti kauden päätteeksi Suomenmestaruuden.


title: Lukáš Kašpar

text: Kaudeksi 2015–2016 Kašpar siirtyi vuoden mittaisella sopimuksella KHL:n slovakialaisjoukkue HC Slovan Bratislavan riveihin. Hän voitti joukkueen sisäisen piste-, maali- ja syöttöpörssin tehoilla 16+31=47. Kašparin tehopistemäärä on Slovanin KHL-historian kaikkien aikojen suurin yhden kauden runkosarjassa. Hän voitti myös joukkueen sisäisen tehotilaston lukemalla +15. Kevään 2016 pudotuspeleissä Kašpar oli Václav Nedorostin ja Tomáš Surovýn ohella Slovanin ainoa pelaaja, joka ylsi neljässä neljännesvälieräottelussa kahteen tehopisteeseen. Kaudeksi 2016–2017 hän siirtyi kaksivuotisella sopimuksella Dinamo Moskovaan.


title: Lukáš Kašpar

text: Kašpar edusti Tšekkiä MM-kilpailuissa vuosina 2010, 2012 ja 2016. Vuoden 2010 turnaus päättyi maailmanmestaruuteen ja vuoden 2012 turnaus pronssiin. Vuoden 2016 turnauksessa hänet valittiin Norjaa vastaan pelatun alkulohkon ottelun päätteeksi Tšekin ottelun parhaaksi pelaajaksi.


title: Lukáš Kašpar

text: Kašpar pelasi myös alle 20-vuotiaiden MM-kilpailuissa vuosina 2004 ja 2005, joista jälkimmäinen turnaus päättyi pronssiin. Hän pelasi myös alle 18-vuotiaiden MM-kilpailuissa vuonna 2003.


title: Bartender (kappale)

text: Bartender on suomalaisen hard rock-yhtyeen Peer Güntin kappale levyltä Good Girls Don’t.... Kappale on yksi yhtyeen tunnetuimpia ja säilynyt ohjelmistossa pitkään. Ilmestyessään se nousi Suomen virallisen listan sijalle 6.


title: Bartender (kappale)

text: Kappale on julkaistu monilla yhtyeen kokoelmilla, ja sen liveversio on mm. EP:llä "Bartender". Kappaleen B-puolena on myös Good Girls Don’t...-levyllä julkaistu "Girls Are Gonna Play the Game".


title: Markat Takas! (albumi)

text: Markat Takas! on suomalaisen rap-yhtye Markat Takas!:n 20. toukokuuta 2009 julkaistu self-titled debyyttialbumi. Albumin julkaisi Löyly-Viihde ja sen tuotannosta vastasi kokonaan MGI. Miksauksesta vastasi Joonas Jylhä. Levyllä vierailevat Raappana, Entwine-yhtyeen Mika Tauriainen sekä MGI. "Kantapään kautta" -kappaleen kertosäkeestä vastaa Aste. "Pimeetä" -kappaleen kertosäkeessä laulaa MGI.


title: ROV Kaiko

text: ROV Kaiko (, "Merihauta") oli japanilainen valtamerten tutkimukseen käytetty sukellusrobotti. Se kiinnitettiin pinnalla olevaan laivaan pitkällä kaapelilla. Kaiko saavutti 10 911 metrin syvyyden Mariaanien hautavajoamassa maaliskuun 24.päivänä vuonna 1995. Se katosi Nankain hautavajoamaan vuonna 2003.


title: Salibandyn SM-sarja 1989–1990

text: Kausi 1989–1990 oli järjestyksessään salibandyliigan neljäs kausi. Sarjaa kutsuttiin tuolloin nimellä SM-sarja.


title: Salibandyn SM-sarja 1989–1990

text: Naisten sarjaan osallistui neljä joukkuetta: BET Jyväskylästä, Kipinä Hämeenlinnasta, sekä S.C. Dalmac ja Ylhäs Helsingistä. Sarja pelattiin kaksinkertaisena kahdessa osaturnauksessa, joista ensimmäinen järjestettiin Uudessakaupungissa 20. tammikuuta 1990 ja toinen Hämeenlinnassa 7. huhtikuuta. Suomen-mestaruuden voitti S.C. Dalmac. Toiseksi sijoittui edelliskauden mestari BET, kolmanneksi Ylhäs ja neljänneksi Kipinä.


title: Gavdopoúla

text: Gavdopoúla () on pieni Kreikan saari, joka kuuluu Kreetan saariin ja sijaitsee Välimereen kuuluvassa Libyanmeressä Kreetan eteläpuolella ja Gávdoksen luoteispuolella. Saaren pinta-ala on 1,775 neliökilometriä ja se on asumaton (vuonna 2011). Hallinnollisesti saari kuuluu Gávdoksen kuntaan, Chanián alueyksikköön ja Kreetan alueeseen.


title: Gavdopoúla

text: Gávdokselle pääsee kalastusveneellä läheiseltä Gávdoksen saarelta. Gavdopoúlalla on nelimetrinen metallikehikko, joka toimii loistona väläyttäen valoa kerran kahdeksassa sekunnissa. Saarella harjoitetaan laidunnusta.


title: Gavdopoúla

text: Gavdopoúla sijaitsee Välimereen kuuluvassa Libyanmeressä Kreetan saaren lounaisrannikon edustalla noin 30 kilometrin päässä Kreetasta ja noin kahdeksan kilometriä luoteeseen suuremmasta Gávdoksen saaresta. Saari muodostaa yhdessä Gávdoksen kanssa Gávdoksen kunnan, joka kuuluu Chanián alueyksikköön ja Kreetan alueeseen. Suurempi Gávdoksen saari sijaitsee seitsemän kilometrin päässä Gavdopoúlasta kaakkoon. Pinta-alaa Gavdopoúlalla on 1,775 neliökilometriä. Saari on luoteis–kaakkoissuuntainen, ja pituutta saarella on kolme kilometriä ja leveyttä puolestaan enintään 750 metriä. Gavdopoúlan lounaisrannikko on jyrkkää; seinämät nousevat 30–70 metrin korkeuteen merenpinnasta. Saaren koillisrannikko sen sijaan on kivikkoinen. Noin 85 prosenttia saaresta on alavaa ja loivasti viettävää selännettä. Suuria korkeuseroja saarella ei ole, vaan korkeudet vaihtelevat 40–100 metrin korkeuteen merenpinnasta. Saaren korkein kohta kohoaa 113 metrin korkeuteen merenpinnasta. Gavdopoúlan eteläosa on topografialtaan tasaista. Gavdopoúla yhdessä Gávdoksen saaren kanssa muodostaa Natura 2000 -verkoston piiriin kuuluvan suojelualueen "Nísoi Gávdos kai Gavdopoúla" (), jolla on kokoa 62,9 km². Saari on suojeltu myös Kreikan metsälailla.


title: Gavdopoúla

text: Gavdopoúlan kasvillisuus on eteläiselle Välimerelle tyypillistä. Lisäksi kasvillisuudessa on vaikutteita Pohjois-Afrikasta, sillä moni kasvilaji elää Gavdopoúlalla tai muilla lähisaarilla, kuten Kreetalla, levinneisyysalueensa pohjoisrajalla. Tällaisia kasvilajeja ovat esimerkiksi "Entosthodon commutatus" -sammallaji, "Caryophyllales"-lahkoon kuuluva "Frankenia corymbosa", maltsojen sukuun kuuluva "Atriplex mollis", sipulien sukuun kuuluva "Allium longanum", parsojen sukuun kuuluva "Asparagus horridus" ja heinäkasvien heimoon kuuluva "Castellia tuberculosa".


title: Gavdopoúla

text: Pääasiassa saaren kasvillisuus on "phryganaa", eikä se ole kovin monimuotoista. Gavdopoúlan kasvillisuuteen vaikuttavat tuuli, kuivuus, merestä tulevat pärskeet sekä laidunnustoiminta. Gavdopoúlalle tehtiin vuonna 1998 matka, jonka aikana eräs kasvitieteilijä löysi saarelta 95 eri kasvilajia. Vuosina 1998, 1999, 2009 ja 2010 tehtyjen kasvillisuustutkimusten perusteella saarelta löydettiin yhteensä 186 putkilokasvilajia. Lajeista vähintään 22 on sellaisia, joita ei tavata lainkaan läheisellä Gávdoksen saarella. Näitä lajeja ovat esimerkiksi maltsojen sukuun kuuluvat "Atriplex mollis" ja "Atriplex halimus", pukinpensaiden sukuun kuuluva egyptinpukinpensas sekä parsojen sukuun kuuluva "Asparagus horridus", jotka kaikki ovat pensasmaisia halofyyttikasveja. Saaren "phrygana" koostuu siellä täällä kasvavista matalista pensaista sekä niiden seassa olevista ruohokasveista. Gavdopoúlan "phryganan" lajeja ovat esimerkiksi mastiksipistaasi, sykerötimjami, oleanterikasvien heimoon kuuluva "Periploca angustifolia", huulikukkaiskasvien heimoon kuuluva Kreikan presidentin asetuksella suojeltu kuputeurikka, päivännoutokasvien heimoon kuuluva "Fumana thymifolia" ja kellokanervien sukuun lukeutuva "Erica manipuliflora". "Phrygana"-kasvillisuuden lisäksi saaren rannikolla, kuten monien erityisesti pienten Egeanmeren saarten rannikoillakin, kasvaa halo-nitrofyyttisiä pensaita ("halo-nitrophytic schrubs"), kuten "Atriplex halimus" sekä pohjoisafrikkalaiset "Atriplex mollis" ja "Frankenia corymbosa". "Frankenia corymbosa" -lajia voi Gavdopoúlalla tavata kuitenkin myös "phryganan" seasta.


title: Gavdopoúla

text: Pitkittynyt kuivuus ja tuuli on heijastunut myös Gavdopoúlan sammallajeihin. Saarella kasvaa kolmea eri maksasammallajia sekä pesäkekärkisiä lehtisammallajeja, joista erityisesti "Pottiaceae"-heimon edustajat kasvavat saaren sisäosissa. Muiden heimojen sammallajeja elää Gavdopoúlan rinteillä ja rannikon jyrkänteillä.


title: Gavdopoúla

text: Gavdopoúlan itäisen rannikon jyrkänteiden suurien kivenlohkareiden alueella vallitsee saaren ainoat pysyvästi kosteat mikrohabitaatit, jotka ovat syntyneet, kun linnut tallaavat kosteata savimaata ja samalla rikastavat sitä guanolla. Tällä alueella kasvaa sammalia sekä sanikkaisia, kuten "Anogramma leptophylla". Läntisen rannikon jyrkänteillä kasvaa vähän kasvilajeja. Siellä kasvaa esimerkiksi kapristen sukuun kuuluva "Capparis orientalis" ja sarjakukkaiskasvien heimoon kuuluva "Crithmum maritimum". Gavdopoúlan länsirannikolla eteläkärjen tuntumassa on voimakkaasti syöpyneitä karstisia kalkkikivirinteitä, jossa ei ole kasvillisuutta merenpinnasta useiden metrien korkeuteen, sillä alue saa suolapärskeitä merestä.


title: Gavdopoúla

text: Gavdopoúlalla harjoitettava laidunnus vaikuttaa saaren kasvillisuuteen ja eläinten mukana saarelle on kulkeutunut esimerkiksi lutukka, kierumatara, kiiltomalva, paloyrttien sukuun kuuluva "Phlomis fruticosa" ja porrojen sukuun kuuluva "Ballota pseudodictamnus". Saaren foinikiankataja, "Juniperus macrocarpa" -kataja ja öljypuu ovat mahdollisesti kulkeutuneet Gavdopoúlalle lintujen mukana.


title: Gavdopoúla

text: Kelttojen sukuun kuuluvat "Crepis tybakiensis" ja "Crepis cretica" ja helmililjojen sukuun kuuluva "Muscari spreitzenhoferi" kasvavat Gavdopoúlalla ja ovat Kreetan alueen kotoperäisiä lajeja. "Teucrium alpestre" on huulikukkaiskasvien heimoon kuuluva vain Gavdopoúlan ja Kreetan saarilla tavattava kasvilaji. Hyasinttikasvien heimoon kuuluvaa "Bellevalia brevipedicellata" -lajia tavataan Gavdopoúlan lisäksi vain Gávdoksella ja Kreetan lounaisosassa. Orakkolaji "Ononis verae" on Kreikan presidentin asetuksella suojeltu, ja se kasvaa ainoastaan Gavdopoúlalla ja Gávdoksella sekä Kreetan rannikolla näiden saarten kohdalla. Kasvi kuuluu myös IUCN:n (1993). Samaan listaan kuuluvat myös harvinaiset asterikasvien heimoon kuuluvat "Chlamydophora tridentata" ja "Lamyropsis cynaroides", joita niin ikään saarella tavataan. Auringonkukkien sukulaista "Filago aegaea" ssp. "aristata" -kasvia tavataan sen sijaan Gavdopoúlan ja Gávdoksen lisäksi ainoastaan Jooniansaarilla, Kreetalla, Kyproksella ja Egeanmeren itä- ja eteläosissa. Nokkoskasveihin kuuluva "Parietaria cretica" kasvaa Gavdopoúlan lisäksi myös muun muassa Gávdoksella, Egeanmeren alueella ja Sisiliassa. Kreetantulppaani on Egeanmeren alueen kotoperäinen laji ja sitä tavataan myös Gavdopoúlalla. Se on myös suojeltu Kreikan presidentin asetuksella.


title: Gavdopoúla

text: Gavdopoúlan vesillä tavataan esimerkiksi munkkihylkeitä, merikilpikonnia ja pullokuonodelfiinejä. Gavdopoúlan ja Gávdoksen muodostamalla Natura 2000 -alueella elää liskolajin "Cyrtopodion kotschyi" ja käärmelajin "Telescopus fallax" alalajeja, jotka ovat kotoperäisiä ja suojeltu Kreikan presidentin asetuksella. Kaikkiaan saarella tavataan 13, tai toisen lähteen mukaan 14, eri kotilolajia, joista "Deroceras gavdosensis" on vain Gavdopoúlalla ja Gávdoksella tavattava kotilolaji. "Albinaria virginea gavdopoulensis" -kotilolaji on saanut nimensä saaren mukaan, ja siitä tavataan saarella kahta erilaista muotoa. Vaarantuneeksi luokiteltu "Mastus amenazada" on Gavdopoúlan saaren kotoperäinen laji. Nykyisin Gavdopoúlaa käytetään laidunnukseen, sillä sinne tuodaan myöhään talvella ja varhain keväällä Kreetan Sfakiásta vuohia ja lampaita etsimään ruokaa.


title: Gavdopoúla

text: Gavdopoúla on myös merkittävä levähtämispaikka muuttolinnuille. Gavdopoúla muodostaa Gávdoksen kanssa myös 3 600 hehtaarin laajuisen kansainvälisesti tärkeän lintualueen. Suojelualueella asuu muun muassa karimetsoyhdyskunta, kyläpöllösiä ja etelänharmaalokkeja. Gavdopoúlan itärannikon jyrkänteiden suurien kivenlohkareiden alueelle on keskittynyt myös saaren tärkein pesivien keltanokkaliitäjien populaatio. Suojelualuetta uhkaa muun muassa matkailun hallitsematon lisääntyminen. Gavdopoúlan muut ongelmat ovat intensiivinen laidunnus sekä laiton kalastus, jossa käytetään apuna troolausta ja dynamiittiä.


title: Gavdopoúla

text: Gavdopoúlalta ei ole olemassa ilmatieteellisiä tilastoja, joten saaren ilmaston on oletettu olevan hyvin samankaltainen kuin Gávdoksella ja Kreetan lounaisrannikolla. Saarella on oletettu vallitsevan välimerenilmasto. Saarella sataa enintään noin 400 millimetriä vuodessa ja sateet rajoittuvat talviaikaan. Näin ollen Gavdopoúla yhdessä muiden Kreetan eteläpuolisten saarten kanssa on yksi Eurooppaan kuuluvan Välimeren alueen kuivimmista alueista. Pakkasta saarella ei ole koskaan.


title: Gavdopoúla

text: Suurin osa saaren paljaana olevasta peruskalliosta kuuluu Pindos–Ethian geotektoniseen vyöhykkeeseen. Kallioperän karbonaattisarjat ("carbonate series") muodostuvat hiekkakiven flyssikerroksista ("flysch"), joissa on kalsiittista sideainetta, sekä kovasta kristallisoituneesta kalkkikivestä. Saaren kalkkikivi on peräisin myöhäisliitukaudelta. Flyssikerrokset ovat rajoittuneet saaren luoteisosaan. Gavdopoúlan itä- ja kaakkoisrannikolla on kalkkikivestä koostuvia rantatörmiä, jotka ovat muodostuneet neogeenikaudella. Saaren maaperä on ohut ja etenkin eteläosassa ravinteiltaan köyhää. Maaperä muodostuu kalkkipitoisesta hyvin ohutkerroksisesta kallioperämaannoksesta ("lithic leptosol"). Tällaisessa maannoksessa kivennäismaata on ainoastaan 1–10 senttimetrin kerros. Kallioperämaannos on enimmäkseen kulunut "syrosem-" tai "rendzina"-maannokseksi, joissa on hyvin vähän orgaanista materiaalia seassa. Poikkeuksen muodostavat pistaasipensaiden alustat, joihin on kerääntynyt suuria määriä humusta. Gavdopoúlalla on neogeenikaudella syntyneitä karstitaskuja.


title: Gavdopoúla

text: Gavdopoúlan eteläosan Kéramoksesta on löydetty merkkejä minolaisen kulttuurin aikaisesta asutuksesta. Saari on saattanut olla asutettuna satunnaisesti minolaiselta kaudelta aina 1800-luvun lopulle saakka. Historian aikana saari on tunnettu nimillä "Gozzopoulo" (tai" Gkotzòpoulo") ja "Antigotzo" (tai "Antigkòtzo"). Saaresta tuli Lontoon sopimuksella vuonna 1913 osa Kreikkaa.


title: Gavdopoúla

text: Vuonna 1998 suunniteltiin, että koko Gavdopoúla tasoitettaisiin kuuden metrin korkuiseksi. Tasoittamisesta saatavilla maa-aineksilla oli tarkoitus laajentaa saarta. Gavdopoúlasta aiottiin satamaa, jossa olisi noin 12 kilometriä tilaa ankkuroitua. Suunnitteilla oli myös hallinto-, varasto- ja teollisuusrakennusten rakentaminen saarelle. Kreikan ympäristöministeriö väitti, ettei se tiennyt asiasta mitään ja asiaa käsiteltiin Euroopan unionin tasollakin. Lopulta maaliskuussa 1999 suunnitelmista luovuttiin. Satamahanke olisi tuhonnut saaren ekosysteemin kokonaan.


title: Gavdopoúla

text: Gavdopoúlan saari kuului vuoden 2010 loppuun saakka Gávdoksen kyläkuntaan () ja Chanián prefektuuriin. Vuoden 2011 alussa Kallikrates-suunnitelman mukaan Gávdoksen kyläkunnasta tuli kunta () ja Chanián prefektuurin korvasi Chanián alueyksikkö, joihin saari nyt kuuluu. Aikaisemmin saari on lisäksi ollut osa historiallista Sélinon maakuntaa eli eparkiaa.


title: Health

text: Health on vuonna 2006 perustettu yhdysvaltalainen yhtye, jonka muodostavat Jake Duzsik sekä Jupiter Keyes, John Famiglietti & Benjamin Jared Miller.


title: Kujasammal

text: Kujasammal ("Pylaisia polyantha") on ainoa Suomessa esiintyvä kujasammalten sukuun kuuluva sammal. Siitä on käytetty myös tieteellistä nimeä "Pylaisiella polyantha".


title: Kujasammal

text: Kujasammal on pieni (alle 5 cm) korkea sammal. Se on haaroittuva, suikertava ja silkinkiiltoinen. Sen pienet lehdet ovat keskisuonettomat ja ehytlaitaiset. Sillä on usein itiöpesäkkeitä, jotka ovat lieriömäisiä ja pystyjä. Niiden pesäkeperä on purppuranpunainen.


title: Kujasammal

text: Kujasammal kasvaa koko Suomessa. Etelä- ja Keski-Suomessa se on yleinen, Pohjois-Suomessa harvinainen.


title: Kujasammal

text: Kujasammal kasvaa lehtipuiden rungoilla, emäksisillä kivillä ja betonilla.


title: Kike

text: Kike (tunnetaan myös nimillä Pappa, Noize-B ja Noizebringa, oikealta nimeltään Kimmo Ripatti) on suomalainen rap-artisti. Hänet tunnetaan lahtelaisesta 5th Element hiphop-kollektiivista, sekä Markat takas kokoonpanosta.


title: Kike

text: Nykyään hän vaikuttaa 5th Elementin lisäksi. Lahti Unitedissa, Markat Takas!, sekä gangsta rapin ja horrorcoren tyylisissä soundeissa liikkuvassa Fukhedz kollektiivissa.


title: Dirt Metal

text: Dirt Metal on power metal -yhtye Thunderstonen viides studioalbumi.


title: Dirt Metal

text: Albumi debytoi Suomen virallisen listan sijalla 19.


title: Boreaalinen luonnonmetsä

text: Boreaalinen luonnonmetsä on EU:n luontodirektiiviin kuuluva ensisijaisesti suojeltava luontotyyppi boreaalisella vyöhykkeellä. Suomella ja Ruotsilla on suojelussa erityisvastuu, sillä luontotyyppi esiintyy vain kyseisten valtioiden alueella EU:ssa. Boreaalinen luonnonmetsä tarkoittaa luonnontilaista ja luonnontilaisen kaltaista metsää, tuoreita metsäpaloalueita sekä niille kehittynyttä nuorempaa puustoa. Koska luontotyypin määritelmään kuuluu ennalistava näkökulma, eroa luonnontilaistuvien hoitometsien ja luonnotilaisen kaltaisten metsien välillä on vaikea arvioida.


title: Boreaalinen luonnonmetsä

text: Boreaalisen luonnonmetsän esiintymisalue on koko Suomi. Sen levinneisyys pinta-ala on 374 800 km² ja esiintymisalue 14 000 km². Esiintymisalue kuitenkin pienenee ihmistoiminnan takia. Etelä-Suomessa vanhoja luonnonmetsiä on jäljellä vain pieninä pirstaleina.


title: Boreaalinen luonnonmetsä

text: Luontotyypille tyypillisiä lajeja ovat muun muassa pikkusieppo, pohjantikka, rosopehkiäinen ("Calitys scabra") ja tumma-aarnikaskas ("Cixidia confinis").


title: Boreaalinen luonnonmetsä

text: Luonnonmetsien uhkia ovat metsänhoidolliset toimenpiteet kuten hakkuut, alikasvoksen poistaminen, sekä kuolleiden ja vioittuneiden puiden poisto.


title: We’re Not Ready Yet

text: We’re Not Ready Yet on Beats and Stylesin albumi, joka julkaistiin 1. syyskuuta 2004. Albumin ensimmäisenä singlenä julkaistiin ”Dance, Dance, Dance!”, jossa laulaa MC Sholar.


title: We’re Not Ready Yet

text: Albumi ylsi toisella listaviikollaan Suomen virallisen listan sijalle 21.


title: Everything Is Everything

text: Everything Is Everything on Beats and Stylesin kolmas studioalbumi, joka julkaistiin 5. lokakuuta 2005.


title: Everything Is Everything

text: Yhtye on kertonut kappaleiden käsittelevän henkilökohtaisempia, ja äänimaailman olevan edeltäjiään orgaanisempi.


title: Walk, Don’t Talk

text: Walk, Don’t Talk on Beats and Stylesin neljäs studioalbumi, joka julkaistiin vuonna 2007.


Straight Forward – The Best of Beats and Styles on Beats and Stylesin kokoelma-albumi vuodelta 2008.


title: Kemin kaupunginorkesteri

text: Kemin kaupunginorkesteri on Kemissä toimiva kunnallinen sinfoniaorkesteri.


title: Kemin kaupunginorkesteri

text: Kemin orkesteritoiminta alkoi vuonna 1930, jolloin perustettiin 20-jäseninen Kemin Soitannollinen Seura. Orkesterin nimilyhenteeksi vakiintui pian KSS. Kaksi vuotta myöhemmin käynnistettiin lisäksi seuran orkesterikoulu, mikä merkitsi musiikkiopistotoiminnan alkua Kemissä. Orkesteri oli aluksi pääasiassa harrastajamuusikoista koostunut pieni jousiyhtye. Orkesterin voidaan katsoa kunnallistetun vuonna 1966, kun kaupunki perusti musiikinjohtajan viran, jonka tehtävänä oli kaupunginorkesterin muodostaminen KSS:n pohjalta ja kunnallisen musiikkiopiston perustaminen. Vuotta myöhemmin, syksyllä 1967 käynnistyikin sekä kaupunginorkesterin että kunnallisen Länsi-Pohjan musiikkiopiston toiminta. Laajenevan musiikkiopiston opettajien ja edistyneimpien opiskelijoiden parista orkesteri sai lisää soittajamateriaalia ja se kasvoi 1980-luvulla 30–40 soittajan vahvuiseksi.